url: =PHAMSA; PR DR NGUL KHAW PAU’ KAMMAL ZAT, GENTEH NA PAWLKHAT TE ~ MUC\nPHAMSA; PR DR NGUL KHAW PAU’ KAMMAL ZAT, GENTEH NA PAWLKHAT TE\nAdmin 9:28:00 PM Articles, Religion Articles\nA kaikhawm: Pau Lam Dal\nPasian in leitung abawl phet in, leitungah mawh na hong lut khak leh gup kik ding ci’n ngiim sa in na nei kin ken uh hi. Mawh na hong lut takpi ngeii in ah, Pasian mah hih na anei tapa Zeisu Khrish lo ngal, mimawh te gup kik na dingin ah, agum kik zo ding om lo ngiau hi. Topa Zeisu in hong gum kik lo hi leh, bang zah hanciam na tawh a thuman ih zon, ih zuih hangin, ei leh ei in akisuak ta zo ngei nawnlo ding mun kitung hi. Mihing te pen zukham aa ken sang pi pan aa kia tawh a kibang hi’n ah, amah in bang zah in ahan ciam hangin, ken kho tungah a tung to zo kik nawn lo, ken kia bang ih hi hi. Ai hangin Zeisu in hong hehpih ahih man in ah, ih luai toh kik na ding khau zang khat a ken kho pan in hong khiat suk tawh kibang hi. Khau hong khiat suk in kel lei hong dawh sak ahi zongin, ei na luai nuam het kei mawk leng aa, hi mawk leng, gum pa in akhau zang a kaih toh kik hangin, a luai nuam lo ken kia pa pen, hong paa to het thei tuan lo ding hi.\nLeitung in nisuak zel, tum zel, tua pen ani in hong kiimkot kisa kha hi, nidang lai in. Ai hangin pilna nei te in hong muh khiat ciangin ah, ni in ei hong kiimkot hi zaw lo in ah, leitung in ni kiimkot a, ama’ pumpi zong kipei ahih manin ah, sun leh zan aom thei, aleh lam pang angat teh khua a hong mial hi bek zaw ci’n ah hong mu khia uh hi. Tua banga ih leitung pumpi kipei pen setkan khat “tek ..tek” a cih kikal in ah, tai sawm leh tai giat leh alang bang pai hi ci mawk hi. En ih theih loh hang ahat mah mah a kipei val val den hi gige hi. Ka neu lai in ah, sang naupang kitam nai lo in, sia te in ih om na leitung kipei hi, ci’n hong hilh uh pen khat vei zingan ka nek laitak un, ka gen tha kin leh, ka pa’n um nuam het lo hi. Leitung aki pei tak in ah, phaitam a ih Sahawk kung kong lam ah po zel ven ci’n, ih kong te phaitam lamah a om zel kei ding maw, hong ci ngiau mawk hi. Khanglui te’n ih muh na bel tua ciang hi mawk mah hi. A hih hangin, akipei hi takpi bek thamlo in ah, ni kiimkot aa tai tai na hizaw lai hi.\n1) Tel zon na in nei behlap zaw un: “ Lawm aw, nong kawi ciangin, ka kawng nuai siah, hong kawi vet ken maw”\nNi dang lai in ah, khua khat ah, Tawmi te leh Mihing te teeng khawm in ah, nungak , tangval te kithei khial in, kingai in, kiteeng kha pah pah hi, ki ci hi. Khat vei mihing nungak khat in, Tawmi tangval te ahoih mah mah khat hong lengla, mihing mah sa in, na ngai a, kiteeng kha uh hi. A kiteen uh alup khop cil uh nitak in ah, Tawmi pa in ah, a zi kiangah, “ Lawm aw, nong kawi ciangin, ka kawng nuai siah, hong kawi vet ken maw” ci ngiau mawk hi. Mihing nungak mothak nu zong, alung nuam lo zaw sem in ah, a lawm pa a ih mut khit teh, kaang tak in a tawbo a vazawt sak leh, mei na nei ge ga mawk a, amah zong thokhia in ah, zuntha ding kibawl in ah, a inn lam vuah tai pah ving veng hi, ci hi. Tai pah kei leh, zing meh ding khawngin, sual pah khamawk ding ahih teh, a pil ai ve! Suak ta hi.\nTua mah bangin ah, hih leitungah Pasian’ man bia(Sabbath Ni) leh, Pasian mah bia na pi a, aman lo(Sunday Ni) lampi tawh a bia hel se mitampi om hi. Tua te in ah, hih thu man gen na, pawldang te in hong zak ciangin ah, mann zaw sa in, kikhel pah pah uh ahih man in ah, pai kei un, va za kei un, ci’n khaam thei uh hi. Tua te pen Tawmi pa’n amei alawng khak ding lau tawh kibang hi ci’n phawk un la, vazak loh sang sik in ah, tel zon na in, nei behlap zaw un, bang hang hiam cih leh, zing meh ding a hong deih te lo ngal in ah, va za kei un, ci aa kham na ding thu om zen zen lo hi.\n2) Dawimang pa hong khem na I:\n“Leitung satmong kah, Phazaa tung muu dii, Myan myan la khuh khuu”\nKo Tonzang ah, ka neu lai in, dawi kamsang khat numei om in ah, mite aci anat ciang in ah, kamsang dong niai, ki ci in, dawi sa te in ah tua kamsang nu lup na tungah lum sak in ah, bel tung mut leh, amah pen alup na pan in ah, van va kah thei ci’n kigen hi. A van kah na gim lua in ah akhua ul sa, suak hi ci’n ah, a khua bang hong ul pek pak takpi thei hi. Tua teh vantung ava tung ciang in ah, Kawl kam lah hibuang hi khol lo khat, “Leitung satmong kah, Phazaa tung muu dii, Myan myan la khuh khuu” ci nong leh, vantung tung ta ei, ci in ah, dawi sa te in ah, beltung mut sungah, cina pa’ min lo in ah, tua leh kam sang nu aw, to te in ah, hih ih cina pen kua te mat hi a, bang zah in tan leng hong khah thei ding uh hiam? Cih hong dong dih oo…ci uh hi. Tua leh kamsang nu in ah, aa…to te in ah, gam gamla te maat hi’n, sial sawmthum in hong tan uh hen, a ci ve peuh hong ci kik hi.\nTua teh dawi sa te in ah, tuann vai khat sam in ah, tuan vaii pa in tung man va la in ah, sai lungtang hual in ah, tang sawm thum hual in, azang mek pek in, amai sik in, sial khat, ci zel in ah, sial sawm thum phiikphek tungah lui in ah, a va hawl ding dawi te’ kianga, ava tun ding in ah, daakbu te, zaam bu khawng te aliim suai in ah, tua phiikphek va lui uh hi. Tua sailing tang te pen, dawi te in sial sa hi, ci a, a um uh hi ta zen hi.\nKa neu lai khat vei ka lawm te khat uh hong cina ngei uh in ah, sial sawm thum aa lut ding hong hitak pi in ah, tua leh ka lungsim sungah bang ngaihsun ka hiam? Cih leh, nungak melhoih, acidam, athahat, te zi a kineih teh, sialpi nuta bang kipia bek ci leng, hih naupang no khat sial sawmthum a tan ding cih ngiau mawk pen, kiman zo thong ding hiam? Si ahih leh zong si suk mai zaw leh met zaw lailo ding hiam? Ci’n ah na lungkham peuh mah zen zen hing.\nA hih hangin ah, tuan vaii pa in ah, tungman vala in ah, sai lungtang hual in ah, a zaang mek pek in, a mai a khutpi cin tawh sik in, tang khat sial khat, tang nih sial nih, hong cih meng meng teh, kei zong om khong thei lo in ah, Eh! Hih te dawi te’n sial a mu maw? Ka cih leh, ai ve hong ci lau pian nong hi. Tua teh kei zong, ah ke’n a sial tak tak ding ka sa a hi ven, ka lawm cidam’ na ding sial za hong ngen uh zongin ah, kei man sii ning ei, va hual hual mai ning ei, va ci kha zaw zen hing. Tua leh mawk mawk naupang om peuh in, hong ci uh hi.\nHih pen mihai pen pen te Lai Siangtho cih bang, gumpa cih bang a za ngei kei lo; Lawki te akhem na a cial nuai nung pen hi. Dawi te pen bel vantung mi kimlai, a za kia dawi a hong suak hibek a, sai lungtang pen sial sa ngei het lo ding hi. Dawi te amit ciim mah mah in ah, dawi mitlim langh bulh cih bang zong kimu ngei peuh mah lo hi.\n“ Aaa…Kei bel lungmawl kei veng in ah, a lungmawl tak tak nang nai ve maw, ciai ciai bek”\nIh pu Zil Thawng, dawi sa lian minthang pen pa in la na phuak in ah;\n“Zin aw ee, zin lungmawl aw, mantung sawm siala ka bawl, sial na sa in,\nMantung sawm sial in bawl ing ee, zin tual vatuan aw cii’ng”\nCi’n la na phuak hi.\nTua la pen khiat na nei mah mah in ah, khanglui te in ah, zu nekna lam vui te bangah, nitum kuan, tuang dung zui ni sa, khua bang ul pek pak, zugim tawh, tuibuk gim tawh, pisal te zukham sa in ah, tua lasa in ah, zin lung mawl aw, ci vau vau kei leh, tua laitak in, phung beem khawng, huan sak gawl khawng pan in, zin te laam en in hong ding suk dingin tuat leng, “ Aaa…Kei bel lungmawl kei veng in ah, a lungmawl tak tak nang nai ve maw, ciai ciai bek” ci’n na nui nui ding uh hih tuak hi.\nTua ahih man in ah, Dawi in hong khem zo lua a, sai lungtang khawng sial sa ahih teh, tua ama deih sial, sai lungtang hi lel a haksa lua khol lo, a zian tam lo ci mai leng, va pia leng ih cina pen hong dam sak thei ci’n um uh ahih teh, va pia zel in, ih biak ding Pasian bia lo in, dawi kibia zel hi. Tua pen dawi in phazo a sa na hi mawk hi. Tu a te pawl pen a dawi mah mah bia hi.\n3) Dawimang pa hong khem’ na II:\nTu in ah, Lai Siangtho leh Gumpa cih bang a za ngeilo ve ve Lawki te akhem na leu leu ah, gua te siik in mu a, thau aa ih kap sangin zong sai lii in kap leng nasa zaw..cih cial khat hong om se leu leu hi. Hih te pawl pen in bel, dawi pen bia lo dingin, nawh khia ding cihel bilbel hi. Hat tuak ngel uh hi, dawi nawh khia zo ding pen…Tua hi’n ah gua khawng sui in ah, gua tem ci’n ah, dawi te’n namsau in mu hi, cipah hel sawn sawn hi. Tua pen a tak tak in ci leng, dawi te in ah tua cimuh hi hetlo zaw in ah, en’ tua ci muh uh hi, cih um dih mawk ih hihmanin, ih biak ding Pasian bia lo a, Ama’hong sawl ih man teh, lungkim na na hilel zaw hi.\nTonzang ah tua te pawlte hong pai in ah, 1937 kum, inn khat khit inn khat dawite hawl khia ding, mun sia, dawi sia teng bia nawnlo ding, ci bilbel in ah, NgaiiZawl khua te Vum Khai a kici khat hong makai hi. Inn khat phiatna ah, dangka pek thum ne hi. Dawi te man ding palik ci zaw zen in ah, pisal pawlkhat bang, Uniform kibang leu lau kei in ah, zeem hi. Gua tem khat tek leh, theikhuang ih cih, khat tek a letnet dinguh pia hi. Galkap buu te khat’ inn mun sia akici den kei, a huan khang ah kua vang khat ngil den in ah, phalbi lam bang the meikhu suak thei zel cih khat om se mah hi. Tua te’ khuk sia pen hawlkhiat sak ding hong ci ngei ngai uh hi. A inn liim khawng ah zuu kilup ngem ngam hi. Ko tua laitak in sang naupang, tua leh a palik te pen a uniform teng uh tawh, bel tung khat tek tawh, gua tem khat tek tawh, a huang kiimkot ah ambush dingin pang sak hi.\nTua akua vang tak tak gei ah, zo thau tawi minih a lang tuak ah, a vui khia thun in ah, a tang thun lo in ah, a kap dingin na pang khol gige uh hi. Tua laitak in ah a Vum Khai pen bikha lap pan in, inn sung lam ngaa sa in ah, zu khaihsa thawl khat tawi in ah, inn sung lam a zuu phih in ah, inn liim khawng bangah sakhi tuihup kual zua zua kei hi. A khut vasa leng ding bangin zak kem kam in ah, kilawm tham nong in ah, tua laitak in a phuisam na ka mangngilh theihloh, “ Pasian’ tapa Pau Cin Hau’ mai ah, kei hong suak ing, Vum Khai hong suak ing, tung muvan lai bangin hong laam dildial ing, pang sak pang khang gulpi kualna, thaampi kualna, kual thei nawnlo ding hi, mun sia deih lo, khuk sia deihlo, dawi sia deihlo, kau sia deihlo, Pasian’ tapa a aii choi in, Kalvary ah, ka lo kal ee, lan rawh lan rawh” a cih khit teh, kap vo leh! Ci aou mawk hi ven.\nA khuuk vang ngim a zo thau tawi a na ding len lan kei te’n, a vui kia tawh akua vang hong kap leh, hong khu khia ngeng ngang kei sam hi ven, tua lak ah, ko midang te’n lah muthei peuh mah lo, “eeii…a pa uh hong tai ei, hong tai ei, na namsau bang a na man ding ahia? Sat ve” ci a, a sawl nong zen leh, a kong khang a mun kia phung a pang pa in, a gua tem tawh leilak pi hong sat ngau mawk hi ven, heii, sat lum pah ciai, a ngawng kitan ei, ci pong hel zen hi. Tua khit zek teh, “ eeii….a nu hong tai khia leu leu ei..a nu a nu, sunh oo…sunh oo, a cih leh, phaza buk lam pang pan a pang pa in, a gua zum tawh leilak sun pong hel hi ven, heii, a dipngek ah sun let pah ciai, ci leu leu hi. Tua teh a den zek leu leu teh, eeii…a ta u pa pen, a ta u pa pen, delh oo, delh oo, ci hi ven, phaitam lam gua phung a pang pa in ah, a gua tem tawh a sat leh, a zadang bek na sat kha mawk ve le, a si zo kei ve leh, delh ve delh ve, sat lai ve ci nong zen in, a khe sat kha lak lawh ve cin, tai suak hiau, pha zo nawnlo maw…dah si hang ei..suang pal te va bel in ah, hong kuan kik in, hong sim thong leu uh mataw…dah zen si hang ei…ci ngau ngau kei zen hi.\nTua pen mitsal liang a ko ka na et uh hang, mu kei lo mawk in ah, ka lungkim zo hetlo pah hi. Ka kianga ka u te khat ka dot leh, kei zong mu het kei mah veng aw, hong ci hi. Ka sak vuah ka nuno te khat naupua khat innka ah ding in ah, ko bel tang ban dawn pan a ka et uh ci leng, tua leh no na mu uh hia? Ka cih leh, bang en muh kul zen zen, dawi sa pa’n mu peuh leh a phazo ve le! Hong ci pah malam hi. Pisal tua zah ta, nungak tangval tua zah ta, tha 500 bang bei mawk ding ahih teh, tua teng pen sun tha paai a, zu peuh ne in ah, a bei khia hon khat aom lai dep, zuau thu bek bek tawh kikhem a nitum zen cih ciang in ah, sum lua mah hi hang.\nDawi in hong neu khem peuh mah in, zong hong khem zo tham ngiau mawk in, tak sang het hat hi hangh. A tak tak in cileng, gua te bang ci dawi in mu thei mawk ding, gua te sik in mu ahih mawk leh, gua sik in mu leh, sik te banga mu leu leu zel ding? Sik te suang in maw? Tua leh suang te bangin mu zel ding? Hih zahta a dawi hong khem na pen, Pasian’ thu ih zak nailoh man hi. Lawki sunga dawi’ hong khem na cial nih, amasa pen sai lungtang te, sial sa in, tua te va pia in dawi va bia. A nih na ah, gua te sik sa in, amah bia nawn lo in, ih kianga om dinga deih lo in, nawh khia..gua vive lek kei.\n4) Dawimang pa hong khem na III : Pasian’ thukham nambat 10 na phel nih suah in ah, 10 mah cing kik sak uh hi\n(Pasian’ thukham 10 te’ lak aa nambat nih na in ah, milim peuh mah abawl in bawl ken la, a mai ah kun in bia ken! )\nTun lawki te akhem na bang ahilo, Khristian a kici, Lai Siangtho zong mukha, gumpa zong thei kha, hina pi hang a, tua te lak a hong khem na acial dang te, en to lai leu leu ni!\nKhristian kici te gi gu bang hong ci khem hiam? Tapi daw aki ci a bawng bawng te laka a ki inn tek sak mah mah pawlpi gol pen pen te ahi, pawlkhat in ah, amau’ makai pi pan pen, Pope ci in ah, Zeisu cia apha thei in, gen uh hi. Hih leitung a Pasian’ tapa Zeisu a om lai a, a aanaa liat cia in lian hi, ci in amite uh um sak uh hi. Pasian’ thukham khawng zong laih leh, Pasian’ thukim in, mang lel ding hi, ci’n um uh hi. Nipi ni khawng zong laih leh, Pasian’ in thukim pih in, mang zel ding hi, ci’n um sak uh hi. Tua ahih man in, amakai pi pen pa, leitungah Pasian in a zangh uh hi in ah, mi’ mawh na khawng maisak in ah, milim khawngte, Mazih lim, mi siangtho te lim leh Topa Zeisu lim khawng biakinn ah koih in ah, mite in tua atak tak pen, a zahtak na un, tua milim pen bia leh phamawh lo hi, ci sak in ah, milim biak na khawng hong nei uh hi. Pasian’ thukham 10 te’ lak aa nambat nih na in ah, milim peuh mah abawl in bawl ken la, a mai ah kun in bia ken, ci a akham na pen, phiat khia in ah, Thukham 10 pen 9 hong pha ding ci leng, tua pen nambat 10 na phel nih suah in ah, 10 mah cing kik sak uh hi.\nHih pawlpi te in thuman amuh theih loh na ding in ah, Lai Siangtho pen Phunggi te’ lo ngal in, sim thei lo ding, a khiat na khawng bang khawng te, mawk gen theilo ding ci’n kham pah malam hi. Tua man in, milim peuh mah longwah bia lo ding cih khawng te thei se lo, phunggi te’n a gen bang bang, um lel uh hi. Genteh na in phunggi te’n zingsang na maiphiat uh ciangin ah, na zun uh tawm kha ta hel ding ci leh zong, tua bang mah a ahel den kei ding te uh hi lel ngiau mawk hi.\n5) Dawimang pa’ hong khem na IV: LST in bang gen hiam cih en nawnlo\nTu in, tua protestant; Topa’ migit na, migi sak lua lianga asang khial te’ lak ah, dawi’ hong khem na, cial dang khat hong paito lai in ah, piang thak ci het hat leu leu in, tua piang thak te’ om zia pawlkhat, kei bel va kihel ngei keng in ah, Kaptel khua ah sikha lamdang khat om, mun tuam tuam ah zong tampi om hi. Ai hang tu a Kaptel aa pen tel zak pen ka hih teh, hong gen ning in ah, Pawl tuam tuam te in tua sikha lamdang pen bawh khiat ding va hanciam tek uh ci, ai hangin thungen in ah, peuh khukden vial leu uh, a pang khawng beng ek, cih bang suang tum khat peuh in ah, a si zolo liang lo ding khawngin deng ek, cih bangin hi zel a, kua ma’n hih meng meng ngam lo hi. Tua laitak in ah, piang thak pawl, pawlkhat vapai in ah, nawh khia ding hi hel leu leu hi. Thunget bek zong hilo in ah, tua leh anawh khiat ding uh ciangin ah, amakai pa un muthei in kineih hel se in ah, ei’ tai ei, tai ei, calendar ah lut ei, thakhat in alawm te tai in, calendar alom atangin thup bunuai in ah, meikhuk ah khul uh hi, ci. Tua leh, ei…taikhia leu leu ei, vut tui um ah lut ei, delh meng mengin la, a gong huu oo. A vuttui taw a om lai teng tawh, lok gawp oou. Taikhia theilo dingin, agong huu ou. Lok lum oou, ci in ah, vut tui um sungah, dawi kiguang, agong hu in ah, a vut tui cian lai teng tawh, amit khawng siip gawp in, lok gawp in, lung ngam a si dingin, lok gawp uh hi, ci’n ah atel theih mah mah khat in, hong gen hi.\nKa ngaih sut sut ciangin ah, hih khem na pen, khem na sang mah mah hi na pi’n, niam mah mah zel hi. Bang hang hiam cih leh, LST leh Topa Zeisu min a zangei nai kikeuh hiau lo, lawki te a khemna den a ih gen, cial nih na, gua te siik in mu a, sai li aa ih kap teh, thau a ih kap sang nasa zaw, a ci hel se zen te’ khem na pongsan in pai hi. Tua te’n zong khuk sia khawng, gua tem khawng, tawh delh zak zak in ah, dawi te nolh khia ding, ka kiangah om ken, pai khia in, a ci hivet nong sam hi. Ai hangin, dawi pen bel vantung mikim lai, aza lian lua peuh mah kim lai, hong zakia in, dawi te asuak hi mawk in ah, calendar a lut in, tua pan a, calendar ih haltum khit teh, vut tui um ah lut in, agong hu cip dingin, lok ding in, lok lum ding cih bang leu leu teh, tua lawki te’ akhemna cial tung nung zaw zek pen, tua pen sen tawh hong khem kik hi hel zen cih, hih Pasian thu thei a, aki ngaih sun mah mah piang thak te in ah, phawk kha lo uh hi. Mangmu peuh om in ah, amau’ mang muh na pen, LST in bang gen hiam cih en nawnlo in ah, tua mang muh na zui pah ek mawk leu leu uh hi.\nLeitunga a makai lian pen pa uh, Topa Zeisu cia in zangh in ah, tua pa gen peuh peuh zong Pasian zong thukim, ama cih bang bangin zui, ci’n um sak hi. Hih leitung ah Topa Zeisu Aaanaa neih zah nei hi, ci’n um sak hel se hi. Tua hin ah, thukim peuh leh, thukham zong phiat thei, puah pha thei, milim biak khawng te phiat, Sabbath kim lai Sunday in laih, Mazih lim peuh bawl sak, Topa Zeisu lim leh misiang tho te lim peuh a ta tak te ih it na ih zahtak na in, tua milim mai ah kun in, bia sak, ai hang Pasian thukim ding hi ci’n um hel sak mawk hi.\nPasian in vantung mi seh thum suah seh khat leh, a it mah mah avang lian aa bawl Lucifer sangin a it zawk Thukham 10 a phiat nop loh pen, phiat zo sak uh hi. Protestant te lak mah ah, LST zuih kul hi, milim biak khawng, hoih lo hi, ci a sisan naisan luang liang aa, milim bia te nusia aa, a pai khia protestant te. Tu in ah tua milim bia te’ phuat sa ahi Sunday tan na pen mah tawh lungkim to leu leu uh hi. Pope in ah Pasian’ thukham laih thei zen zen kei, ci nuam na pi uh, Pope leh Kumpi te kop aa akikhek, Sabbath kim lai Sunday aa bawl uh, tua pen mah zangh in, Pasian biak na ah lungkim hel leu leu uh hi. Tua pen tapidaw sa te hina pi, Satan in, ahong khem zawh na ahi hi. Tua pen a hong khem na atung nung pen kici thei ding hi. Ai hang tua sang a nasia zaw khat hong pai in ah, piang thak te, tua piang thak te pen in ah LST don nawn vet lo leu leu in ah, LST in bang gen hiam cih om lo in, mang lamdang peuh hong man uh in, mang mu peuh hong om uh in, kamsang peuh hong om uh in, tua te cih bang bang zui hiau mawk leu leu uh hi.\nU te nau te eite, Pasian tawh maitang kimu aa, kiho om lo, tua man in Pasian’ kiangah, ih deih va ngen thei, Ama hong awi na pen a awging en za pah lo ih hih teh, LST sung dong in ah, Topa Zeisu kuudai dawimang pa in na na ze-et lai in ah, tua ci in, LST in gelh hi., tua ci kigelh hi, ci’n na phi zel ahih teh, PASIAN’ tapa takpi in LST kammal man aa phi ahih leh, ei zong ih din mun pen LST kammal bek zat ding Pasian biak na ah lungmuang huai hi. IH lawm te khat in amang mu in ah amang mu na ah amuh cih bang lel te, muan huai zolo hi. Hih pen phawk khial kha peuh mah kei ni. Bang hang hiam cih leh, Pasian tawh maitang kimu lo ih hih teh, maitang kimu aa ih kiho taang dingin, LST na na om hi. Tua LST sung aa agen tawh kibang lo pi pi te, kamsang hing aki ci zongin um kha mawk kei un, a nung zui kha kei un, tua kamsang pen, dawi piak, Pasian’ aa ding lim pong san sun aa a piak, en Pasian’ aa sa kha, ai hang amang muh na pia pen dawi na hi gige, tua ding aa dawi hong khem na ahi hi.\n6) Dawimang pa’ hong khem na V:\nEzekiel 22 : 26 – A siampi te un ka thukham palsat in, a siangtho biakna nate ninsak uh hi. A siangtho biakna nate le amawk mawk nate khenna mel nei lo uh a, a ta te uh tungah a siang le a nin a kilamdangna zong hilh nawn lo uh hi. Sabbath te zong don in nei lo uh hi. Tua te khempeuh hangin Israel mite in kei hong zahtak lo uh hi.\nTangval no khat in lawm ngai a, a lawm nu mai ah a hoih na tak san kidawk sak nuam den hi. Khat vei a lawm nu kiangah ahawh dingin kizeem aa, sabuai tungaa liim langh neu tawh aki et leh, a maitang leh a sam hiat khawng teng bang mah siat na om lo in hoih hi. A hih hangin liim langh neu in a pumpi vek in lak nai lo aa, a puan angkhih khat atung leh anuaii, kikilh kha in apuan ton kheu khau hi. Tua bang lel mah tawh apai leh, a lawm it pa khat in kong vang gei ah, liim langh sau khat tawh na pang aa, akhe dong aki mu sak, liim langh lak in ah, lawm aw, na aangkhih khat khih khial ve teh, a cih leh aheh suak mawk in, a liim langh sut khia in, lei den na in kizaan hi. A angkhilh lah khel tuan lo in pai aa, a lawm nu kiang tung hi. A lawm nu in liim langh pi lah deng zan ta ahih teh, tua puan aang khih kilh na a man mah in ana mu ding hiam?\nTulai aa pawlpi a tampen te in Nipi man lo SUNDAY khat a na tan lak lawh sa uh ahih manin, tua akheel nop loh man bek un, thukham khempeuh bei hi, cih lam pang mite up theih na ding un, gen a cih in gen mawk uh hi. 1John 2:3,4 – Pasian ka um hi, a cih hangin Thukham te azuih kei leh, zuau gen hi. Tua mi sungah thuman thutak om lo hi, ci zaw hi.\nThuman thutak ih cih bang hiam? ZEISU HI.\nTua leh tua mi’ sungah Zeisu om lo hi, cih na hi mawk lo ding hiam?\n1John 2:7 – Ka it te aw, no te aa dingin, thukham THAK kong pia kei hi. A cil pan aa na neih uh, na zuih uh thukham lui pen mah kong pia hi, ci hi.\n1John 5:3 – Pasian it na in Ama’ thukham te zuih na hi, ci hi.\nPasian ka it ih cih hangin, Ama lo akhawh sak, tui a tawi sak, puan agat sak, kua mah ki om lo hi. Ama’ thukham ih zuih pihna bek loh ngal, Amah ih it na bang hi mawk peuh peuh hiam?\nJames 2:10,20 – Thukham 10 te khat na nial lai teng a vek aa khial na hi hi, ci hi. Gamtat na in a zui lo upna pen, a hawm pi hi. Zuih na kihel lo up na in a si hi, cih na thei nuam hiam?\nSawltak 17:30, 31- PASIAN in theih nailoh hun te, bangmah in a sim loh hangin, ih theih khit ciangin, adan thuak sak ding hi, ci hi.\nHebrews 10:26 – Thuman thutak, Thei gige aa ei deih teel mawh na bawl na pen adam sak na dingin, thoih na adang om thei nawnlo hi, ci hi.\nPawlpi manlo sia khat peuh in PASIAN THUKHAM te bei ta! A cih lel manin, bang ci a lungkim thei thong na hi uh hiam? Telsit dih un! Amaan zong un! Na ziakai man kha ding uh hi.\nPASIAN’ langpang pa Dawimang pa in, leitung ulian te leh, biakna makai te zangh aa, a kheel sak; Pasian in a mite a ciamteh na kimlai, ciamteh na manlo, a hong bulh sak na hizaw ….tua pen tel theih leng a kua mah peuh in SUNDAY khawng va tan hawi hawi tei tei ding bel ut huai lo lamdang hi. Thei nailo ih hih man in kihang ngam kha hi zaw hi. Hih thuman seel na ding amaan zaw lah ding na neih kei leh, nial ding lungsim leh awlmawh lo lungsim nei kha kei un la, thuman na theih bang uh manlang takin hong zui pah un ci’n hong zawn ing.


timestamp: atn

url: =Ih mainawt ding’ naamsau, a paai leh suangtaat :: ZOMI DAILY\nposted on 23 October 2020 at 2:43 pm Lomkholna: Article, Nantalsuan\nSuangthu kimlo-in beel kisuang theilo aa, singkhuahzong khatbek kuang zolo ih ci hi. Innbul ih suang noptakpi leh ih thuk ding leh ih singkhuah suangtum dingte’ lawnmang pahpah lo-in, kaihkhop ciatciat ding kisam hi. Ihgam leh mipih-buppi khualna in, khat leh khat kizahtaakna tawh maa nawtkhawm ta peuh ni. Tua in, a picing leh gina gualzawhna, kipatna hipah a hihi. Unau beelkaang kituhte khawlta uh hen. Innmong khading uh hi.\nIh mipihte’aading deihsak leh gualzonuam lua kisa, kinakgin kholh lualiang in, gaal leh sa, khuallehtual, khenzolo liang in, am bengbung-in, ih liang ih baan sattawng in, khutkhialmawk ding ih hiam? Gaaldo kipan nailo pi-in, ei leh ei kiliamsuah, kisuampahpah malam mawkleeng, cikciang gualzonawn ding ih hiam? A beisa hunte bang-in, ih gaalte’n a mau “Khutmekawk zong tatkullo lel” ci-in, khutzep in hong nuihsan phiuphiau lel zeel ding uh hi. Hih zumhuai khasiat huailua ding mun pen, a pelh theih nawnkeileh zong, “Takkheh” ci-in, palsat kantan viauviau dih ni.\nLeitung mihing a kicing kuamah omlo mah hi. A hizong, midang’zong a hilo, unau sanggamte’ hoihlohna leh thaneemna selpho-kobawl leh siksanna tawh a picing gualzawhna kingahlo hi. Mihing te’ khempeuh hong tatkhiat na ding aa, a nuntaakna nangawn a kipiapa’nungzui Christian kici ngakngakte’ gamtatdan, hi peuhmah lo hi. Midangte’aading a si-ngampah keizong, thu khat peupeuh, a mau pilna leh siamna masuan in, ki leekkim-in a khinkhai theite’ mipicing leh miciim kicizaw hi. A himaan khempeuh dikkim kisalo thei aa, a pil kici khempeuhzong ciimvai kisa lo thei hi.\nTeeltuam leh paihtuam a omtheilo khat ih neih ciang in, “Khat ka tem hi aa, a khat lah ka paai hi”, ih ci hi. A nih tuak in, neihloh phamawhna thu ih gennopna a hihi.\nMimalkhat, khuakhat, behkhat, awkaihkhat phattuamna ding’ thupi a hih teeihang, a picing zawdeuh eite’-in, Zogambuppi mailam mainawt ding in, deihbangzo sanaikei mahtalehang, a huampi-in, ZCD leh NLD party policy deihhuai pen leh, a picingzaw party a dang omlo a hihna, kua mah in, nialhuaithu a hikei hi. Party policy leh mungtup a tangtun na ding’ mimal khatciat in, siamtawp hong hanciam ding’-uh, ki lunggulh leh tua-ni hong tunding’ ki ngaklah mahmahta a hihi. Policy bangzah in hoihta leh, “A mimal nasepna thupizaw-kanlai”, cihpen theihhuaithu zong a na hita hi.\nTheihsa ciat hi mah leh, goldfish memory (mangngilh baih) a nei eibangte, ki phawksak zeel a kisam minam kihi citciat hi. Leitung gaalpi-2na khit, Zogam hong kikhenkhap khit, Kawlgamlam Zogam ah thautawi gaal ki tuak zeelzeel hi. 1988 ma-in, Kawlgaal, Lusei gaal, Thahdo gaal leh Khaimuulen te hi aa, 1988 nung ah zong, (amin-nangawn lawhthadah vet ta) zaang leh khamh ah thautawi/lo gaal pen tudong vengsiang nailo kici thei lai hi.\nIh neihsunsun, ih gamleitangh nangawn, hong guuksaknuam zong liitdawk a bang hi. NLD kumpi hong kahhang zong, nisim ki-ukna, kivaipuakna pen a mau khutsung ah omzo nailo a hih man-in, lungmuan omnailo cih phawkdenhuai-thu a hihi. Tua hi aa, ih PulehPa-gam pen inn-ngak te leh gampua tungsa Zosuante’ muantheih liimbelh (Zion khuathak) a suah dong in, gamlehminam vai pen kinusia thei nailo hi.\nKawlgamlam Zosuante’ tulaitak gamthu kalsuanna ah, mainawt nading minam-tem, tempaaibang in, hong hung hong panpihding, gaalmai haksapi hong nawkpihding leh hong dalpih ding’, a muanhuai kipawlna-lum te a kisap ban-ah, tua ih gaalhiamte hong taat-hiamsak zeel ding-in, hong deihsakpawl bek hilo, thaneemna leh gamtatkhialhna te a pholaak kawmkawm, suangtaatbang-in, hong taattaatding’pawl zong, kisam a hih lam theih gige ding a hihi.\nA beisa khuahun leh tu ciangciang a deihhuai pen bel, khamtung Zosuante aa ding’ ZCD policy in, minam mailam-naamsaupi hong hi henla, NLD policy in, ih tempaai leh lumbang in namdang gaalmai hong nawtpih leh, gualzawhna-mual kisuakzo pen ding hihtuak hi. A dang tuamtuamte bel theihsa hi aa, suangtaat bang in hong taat zeelzeel ding-in, koihcing aa, thungetna tawh kipanpih ciat ding a hihi.\nMipih leh khuapih te deihsakna tawh, mimal tangdin te leh , khuallehtual ah khantohna ding mapang khatciat zong, a zahtaakhuai vive mah a hi uh hi. Ih mungtup leh kalsuanzia(policy leh strategy) te eideihbang suakta tak in, ih geeltheihna pahphotzong, democracy cingtaak malep hamphatna hi aa, ei mailamding eikhut sung ah a omtheihna-lahna’ kalmasa a hihi.\nA tawpna ah, mimal tangdin a hi aa, party mintawh ih ding zong, pumpi khat tung ah, khut leh khe a hi eite khatciat in, ih Zogam leh ih mipihte khualna leh mailam saupi etna tawh, mainawt khopding a thupipen a hi hi. Sanggam meelma hilo in, ih langdo ih gaal taktak kua?, cih thei-in, pilvang tak-in, kalsuankhop ding a hihi.\n“Mitebawl in kisia lo aa, eibawl in ih kisia pen hi” cih, a thei’ Zosuan, Zomite’n a biak uh Pasian pahtawina-in, pilna, siamna leh a thupha te uh, zangkhialkei uh hen la, a minam leh agamhung na ding’uh galhiam te hisakzaw ta-uh hen aw. Nantal’suan\nPrevious: Bumh Lehkikna ~ Bob Tuangpi\nNext: Ki pahpihna thupuak: Manipur gamke ah Zomi Nam Ni


url: =IDEAS Academy ah Malaysia Refugee te ki kahthei tading :: ZOMI DAILY\nIDEAS Academy ah Malaysia Refugee te ki kahthei tading\nposted on 3 August 2014 at 2:42 pm Lomkholna: News, Refugee, Sawltak, World\nMalaysia gamsung aom gambel Refugee sangnaupang te sangkahtheih nadingin Primary School tampi omkawikawi a, ahi zongin Secondary School azopsuaktheih nadingin Malaysia kumpi sangah ki kahtheilo ahih manin abingkhawl pawlkhat om hi.\nTuabang in Secondary School azomtheilo te adingin deihsakna tawh IDEAS Academy panin gambel Refugee sangnaupang te ading Project khat kipanding cihi.\nHih School Project pen Malaysia gamsung aom Atlas Network tetawh aki pawlkhawm ahi atom in IDEAS kici “Institute for Democracy and Economic Affairs” te’n hong makaihding cih Atlas Network in tangko khia hi.\nHihbang in Refugee te adingin Secondary School zoptheihnading gelna pen nungkum December kha akipan akigel hi a, Secondary School kahtheihlo, zopnading omlo Refugee sangnaupang tampi om cih atheih ciangin IDEAS pan hong vaihawmkhiat uh ahih manin lungdamhuai mahmah hi.\nIDEAS Academy General Mananger Trine Engskov\nGambel Refugee ihhiphial zongin sangpangno te adingin pilsinna pen thupi asak mahmahlam IDEAS Academy General Mananger Trine Engskov in “We want to make education accessible to everyone” ci’n genkhia hi.\nIDEAS pen Dutch NGO khat hi a, UNHCR (United Nations High Commissioner for Refugees) tawh ki kumkhawm in hih Secondary School patkhiatding agel uh ahihi. IDEAS Academy pan Class khempeuh pen Manglai leh Mangpau tawh hilhding cihzong kiza hi.\nTuciangciang IDEAS Academy ah sangnaupang min apiakhin, Sign Up sa mi 20 valkhin ci a, kumbeima in mi 100 val hamtang in minpiading un lamen uh cihi.\nSecondary School pen tukumbei ciangin kipanding cihzong kiza hi.\nSecondary school education will soon be a reality for refugees and stateless children in Malaysia when the Institute for Democracy and Economic Affairs (Ideas) opens its academy in Kuala Lumpur by the end of this year.\nPrevious: Tuhun Khangthak Hun ah Makaihzia ~ Hau Za Cin\nNext: Thuthak Tomkimcing 2 Aug 2014\nHang Khan Khual says\n13 November 2014 at 9:36 pm\nkum bang zah ciang lut thei ding a, lai phi masa ding maw leh\nUSA, Atlanta pan Pa Son Cin Khat (Thuklai, Zaangkai beh) in hongnusia\nPope Francis in bang hongpuak? ~ Cin Lian Khai\nGam-ui le Musane tangthu ~ NK Khanno\nNa nuntakpih ding kammal 20\nAki buaipihlo ZCLS (Zomi Christian Literature Society)\nKikhelna (Conversion) ~ Dr. Ngul Khan Pau\nMalaysia Klang aom zato khat a vankepna inndawl meikang


url: =Global Buanli Family: Tulaai Leitung Thuthang tuamtuam updates November 4, 2013\nTulaai Leitung Thuthang tuamtuam updates November 4, 2013\nNovember 3 ni alamdang mahmah in zingsang pan kipan nitaakdong hun awng ngahvetvetlo in Zomi te Pasian biakpiakna mun 3 ZMBC,ZPC( Nashville), ZCC ( Nashville) ah kakikhawm kha a, Khathak nipi nahi sawnsawn ahihman in Neekkhawm thumvei kane sawnsawn hi. Tua khitciang ko Kentucky pan kihawm a pai mi kakisim uhleh mi 3 kapha sawnsawn uha, Kapuan ang ka et leh 11-11-11 na kigelh sawnsawn hi. Kabiakna kangaihsun leuleu a, Thum gawm Pasian khat na hisawnsawn ahih man in 3 vive tawh kanitum tazen hi.\nNashville khuapi pan naikhat kipaian kakhua uh Bowling Green, Kentucky zuanding in Highway pi tung kamat phetleh kasathau thunding mangngilh kahihman in nasathau beita cih ka mawtaw in onglak hi. Lampialding hileenglah asungnung peen tawn kahihman in mawtaw tammahmah ahihman in kineh theilo baan ah ka omna pan sathau zuakna gamla mahmah ahihman in cihnading theilo in lam etbei in Topa nangthei in ci in thu kanget kawmkawm in lamnawllam kanehneh leh exit khat mubilbel in tua exit lamneu ah kapial leh sathau sai naompaklo sawnsawn in thungen kawmkawm in kapaipai leh Sathau saikhat mu in Topa hoihsiciamaw cikawmsa in sathau zuakna bul katunciang kasathau beilian hi. Pasian minthang tawntung ta hen.Amen\nZomi tawh kisai thuthang\n· Bowling Green Kentucky USA ah Khuado pawi nopcitak in 11/02/13 ni in kibawl a, Zin mang ding in kawlgampan Rev Dr Nang Sian Mung leh Lengtong Kam Khen te ongkihel thei uhhi.\n· Khuado pawi sung ah Khuado thu suutna, Lengtong Kam Khen thudotna, Zola pi phuah leh sak kidemna, Tan 12 zo te pahtawina, President Award ngahte pahtawina leh Zomi ten Khuado ciang kimawlna ineihsun ahih Sialkhau kisuhna, Lasak gualnopna tawh nuamtak in hun kizang zihziah hi.\n· Zola pi kidemna akhatna leh anihna ngahte, Sial Khau kisuh akhatna ngahte Tg Zogam Mungno in Beelkaangpi khatta leh Tuituamtuam ongpiaksak hi.\n· Anuai a YouTube ah Phuahtawm ngiat Zola ngumngeek, Sialkhau kisuhna te na en hamtang un.\nZola kidemna anihna late\nZola kidemna akhatna ngahte\nSial Khau Kisuhna Final\n· Nashville Khuapi aom Zomi te pawlpi khat ahi ZPC pawlpi keem Sia Michael in MInam tuamtuam te puansilh leh thunget deih kaaikhawm in Israel gam ah thupha vadawhding cih Khasiangtho sawlna thukin ngah ahihman in akaihkhop laaitak hia, Khalkha lamte a ngahkimpianta in Zomi te a ngaaklaai hi.\n· Ongtungding November 30 Thanksgiving Day tawh kituak in Nashville Khuapi ah pawlpi kim Zomi kheempeuh in Khuadopawi nopcitak in bawlding uha tu in Zola, Ngeina Laam leh Rock la te sin in khangno, Nupi Papi te buai mahmah uhhi.\n· Kawlpi khua a om Bethel Tuiphum pawipi ZBCM ah Crusade bawlding in USA gam Nashvilee Khuapi a om Zomi te pawlpi khat ahi Agape Mission Church pan akuan khia Rev Pau Lian leh alawm Mikaangta khat Kawlpi 11/03/13 ni in tungkhinta uhhi.\nKawlgamtawh kisai thuthangte\n· Kawlgam Rakhaing state pan Malaysia gamlam zuanding a pai Muslim gaaltaait mi 66 apua Tembawno khat 11/03/13 ni in Kawlgam tuipang ah kibung a mi 6 kihonkhia zo in 60 tuisung ah tumlum uhhi.\n· Kawlgam kumpi te leh kawlgam Mualtung mi thautawi kipawlna 17 te 11/04/13 ni in Kachin state Mitkyina khuapi ah kawlgambup kilempawi dingtawh kisai amasapeen thukikupkhopna kipanta uhhi. Mualtungmi thautawi lampan kawlgambup kilemna aomtheihnading in Federal ki uk bawlmasakding ngen ung ci in U Nai Han Tha in genkhia hi. Daw Aung San Suu Kyi in ahihleh alangnih in aut naak uhleh kilemmawhna omlo a utding thupi hi ci in 11/04/13 ni in genkhia hi.\n· Kawlgam Rakhaing state Sittwe khuapi pan tai 12 akigaamlaatna Pauhtaw khuahuam ah 11/04/13 ni in Muslim leh Rakhaing minam kikaal buaina piangleuleu a, mi 3 si in tampitak liam uhhi.\nLeitung gamtuamtuam thuthangte\n· Thailand gam I Prime Minister lui Thaksin aciahkiktheihnading thukhun thak ahaampi 11/01/13 ni in Thailand gam lower House pan thukimna aneihna Thailand gam mipi te lungkimlo uh ahihman in Bangkok khuapi sung ah 11/04/13 ni in lungphona nasiatak in nei uhhi.\n· Tukum kipatlam a thuneihna akilaaksak Egypt President Mohamed Morsi 11/04/13 ni in amasapeen thusitna kinei a, Keipeen thusitding leh matding kahikei a , kei ongmawk mat mihingteng namatding uhhi. Keipeen tu mahmah in zong Egypt President kahilaai hi ci in dawng ahihman in tawm vei thu akisitkhit ciang gilbeemlam ah kikhum kik phot hi.


url: =Hun nunung a Zeisu’ kam vaikhak ~ Pau Khat Suan :: ZOMI DAILY\nposted on 22 October 2018 at 7:19 pm UTC+8 Lomkholna: News, Paukhatsuan\nLuke 22:46 Jesuh in, “Bang hangin ihmu na hi uh hiam? Tho unla ze-etna-ah na pukkhak loh nadingun thu ngen un,” a ci hi. Zeisu in a galte in a matma, a nungzuite tawh a hun zatkhop nunung a a kam vaikhak pen.. “Ze-etna ah na pukkhak loh nading un…” ahi hi. Hun nunung a om eite ading in zong hih kammal thupi ding in ka um hi.\nHun khat pan hunkhat ah kikhel ding a kithawi hun pen hun masa ading in hun nunung ahi hi. Zeisu leh a nungzuite kikhawl in nisim a nuamtak hunnuam zat hithiat hun a tawpna, a hun nunung pan in kikhel in Calvary lampi tawn a Bethany pan vantung lam paina ah hun kikhel hun in Zeisu in a nungzuite a kam vaikhak “Ze-etna ah na pukkhak lohna ding un…”cih ahi hi.\nLeitung hun nunung, leitung ki-ukna pan vantung ki-ukna, Khazih ukna hun ah a kikhel ding hun a thupiang ding genkholhna tampite a tangtun ziahziah hun, tu-hun a a nungta eite’ ading in zong a thupi mahmah thu in “Ze-etna ah i pukkhak lohna ding…” mah hiding hi.\nKawlgam gamthu ah zong galkap thuneihna tawh zawhthawh ukcipna pan suahtakna democracy ah kikhel hun, ukcipna ii hun nunung tuhun mah hi a, zolna leh khemna, thu tuamtuam phuangtawm a i suahtakna ong lakkhiatsak ding, from one hell to another … ong paipih lel ding khemna ci tuamtuam ong om ding hun hi a, “Ze-etna/khemna ah i pukkhak loh ding… “cih mah a thupi pen hizel ding hi.\nLeitung thu ahi a Vantung thu ahi zong in hun khat pan hunthak khat ah kikhel hun, tuhun a a om eite’ ading in “Ze-etna ah i pukkhak lohna ding… ” pilvang tak a i nuntak ding thupi mahmah hi.\nIh mumu nawn kei ni. Ze-etna leh khemna ah i pukkhak lohna ding in hak gige leh pilvang tak khuadak siam ding, khatpeuh thugen ah i pukkhak lohna ding in kan leh theih a kisam thu le late kan, thei leh teltak in nuntak sawm ding thupi ding hi. Pasian’ ong piak ngaihsut theihna khuak zat ding a ongpiak hi a, zat ding i tawan/i vaipuak ahi hi. Tua khuak zanglo a, khatpeuh kawikaihna ah i pai melmel lel leh ganhing tawh i ki-lamdanna bangmah omlo ding hi.\nThei gige inla, thu kigen khat peuh nang theihsa thu tawh limtak enkak in, nang’ khuak mah tawh khensat in. Hun nunung tuhun in Ze-etna leh Khemna ah i pukkhak leh tua in i hunkik, khangkik ah hun kikhelkik mateng a i tot ding lampi ong suak ding hi. Pilvang ni. Pau Khat Suan\nPrevious: Mizo Numeite in namdang Pasal aneih leh a minam hihna hamphatna tanding\nNext: Tuni Pasian Kammal (Oct 22, 2018)


url: =Laisiangtho ~ Tdkhen :: ZOMI DAILY\nposted on 16 February 2018 at 9:31 pm Lomkholna: Biakna, News, Tdkhen\nGalpi nihna-a America leh Japan te kido lai-in America galkap William Devers a kici khat kidona munah a vapai hi. Amah pen Pasian’ thu a kigenpih hangin awlmawhna nei ngeilo hi. Japan te tawh a kikap phetin America galkap tampi sipah hi.\nAmerica te’ galkap Pastor pa uh galte in kap kha ahihmanin nakpi-in liam a, thuak’ngap nawnlo-in nakpi-in awng a, a gei-a galkap khat William Devers samin, “Nakpi liamna ka thuak hi. Ka veilam ip sung sawk inla ka Lai Siangtho bu neuno la in.\nTu zanin ka mang sungah Vantungmi ka mu a, hih ka Lai Siangtho nangmah piak dingin hong gen hi. Hehpihna tawh la inla na tang pah in” a ci hi. Devers in a siding Pastor pa’ lungkimna ci-in la a, a puan-ang-ip-ah a guang hi. Tua khit ciangin Pastor pa zong a sipah hi.\nTua zawh a sawtlo minute 20 ding ciangin Japan galkap honte in hong sim kik uh a, Devers zong thautang khat in a awm-ah kha in tuk a, khuaphawk lo-in a om hi. Neu khavei khit ciangin hong khanglo kik a, a awm na sa-in hum a, ahizongin a si luang lo hi.\nThautang’ khakna a etphat ciangin Pastor pa’ Lai Siangtho bu piak, a ip-a aguan pen na kha in let zolo a, Late 91:7 san lianah thautang a khawl hi. Tua thautang in a khawhkhak san Lai Siangtho mun en-in a simleh lamdang a sa mahmah hi. Tua ni pan kipanin Pasian’ thu a um pah hi.\nA nuntakna a kem Pasian ahihlam thei-in, amah a hut nadingin Pasian in Lai Siangtho bu hong zang hi cih a ngaihsut ciangin a lungsim khoih mahmah a, Lai Siangtho bu limlim a it lua mai ta hi. Tdkhen\nPrevious: Telenor Myanmar te’n “Guinness World Records” pahtawina ngah\nNext: ZAM Thupuak :: 18 Feb 18 (Zomi Nam Ni ah)


url: =Nehemiah Laibu sia khen li in kikhen thei hi. (1) Persia ngam uk lianpa in Judah ngam uk tu in a sawl Nehemiah ii Jerusalem ah a cia kikna. (2) Jerusalem luphungte cian kikna. (3) Ezra ii a ciliap huai takin Pathian Thukham a simna le mipite ii a mawna uh a pualaakna. (4) Nehemiah ii Judah ngam uk a hina taw a sep thua te.\nHi laibu sungah a teptee huai thu khat in Nehemiah ii nasia tak a, Pathian tungah a kingakna le Pathian tungah a thunget tawntungna ahi hi.\nJerusalem ah Nehemiah cia kik 1:1-2:20\nJerusalem luphungte kiciang kik 3:1-7:73\nThukham kisim a, thuciamna ki thaksua kik 8:1-10:39\nNehemiah ii sep tatuamte 11:1-13:31\n1Hi sia in Hacaliah ii tapa Nehemiah ii nasep zaw sa teng tepteena ahi hi.\nNehemiah ii Jerusalem A thinbotna\nKumpi Artaxerxes ii Persia kumpi a sep a kum kul kum, Kislev tha in keima Nehemiah sia Susa khuapi ah ka om hi. 2Ka suapui khat ahi, Hanani sia midang pawlkhat taw Judah pan hong theng a, amate tungah Jerusalem khua thu le Babylon ngam saltanna pan a cia kik Jew ih mipuite thu ka dongh hi. 3Amate in, saltanna pan a suaktate a khua a tui a thet uhciang haksatna lianpi a thuaknate le a kiim a paam a teang ngamdangte ii a nomuna thu teng ka tungah hong son uh hi. Amate in, Jerusalem luphungte cimhtham lai a, kongpite zongh kaangtum in a kivawt kik ngawllaina thute zongh hong son uh hi. 4Hi thu teng ka zaak ciang to suk in ka kap hi.\nNi tam mama sung ka mau a an ka ne bua hi. Pathian tungah thu ka ngen a, 5“Vantung Pathian, TOPA awng! Nang na lian a, nangma kiita in ka om uh hi. Hong itte le na thupiak a zuite tungah na thuciamna thumaan takin na kip sak hi. 6TOPA awng, hong en tan a, Israel mite ahi na naseamte atu a sun a zanin, ka thungetna hong ngai tan. Ko Israel mihingte ka khial zo uh a, ka khialnate hong pualaak khi hi. Ka pu ka pate le keima ka khial zo uh hi. 7Ngilo in nang tungah kong khial zo uh a, nong thupiakte ka zui bua uh hi. Na naseampa Moses tungtawn a nong piak thukhamte ka zui bua uh hi. 8Moses tungah: ‘Israel mihingte ka tungah nong thumaan bua uh ahile mi namdangte sungah kong thethaang tu hi. *1:8 Thiam 26:33. 9Ahizong ka kungah hong heak kikin ka thupiakte na zui uh le, leimong dongin na kithethaang ta uh zongin keima biak natu in ka tealna sa mun ah kong paipui kik tu hi,’ na ci thute tu in phawk kik tan. *1:9 Thkna 30:1-5.\n10“TOPA awng, hite in nangma mi na naseamte ahi uh hi. Na vaangletna le na thahatna taw amate na suatak hi. 11Ka thungetna le nangma hong upat nuam na naseam dangte theampo ii thungetnate tu in hong ngai tan. Tuni in zawna hong pia tan a, ngam uk lianpa in hong hesuak sak tan,” ka ci hi.\nTua hun lai in keima in ngam uk lianpa ii tungah zu pia pa ka hi hi.


url: =GZA MIN TAWH (MOBILE CLINIC) A MASA PEN KIPAN TA - Zomi Community Network\nPosted by Zomi Center on March 29, 2012 at 3:30am\nGZA khawmpi nung kum a Kawlpi ah i neihna leh thukipsakna tawh kizui-in, "Mobile Clinic" tawh a masa pen nasepna kinei khia thei ta hi. March 27,2012 (tuesday) ni-in Kawlpi panin Zomi Siavuanpi leh Siamahpi te a kipan nasep pih ding pawlkhat tawh motor khat tawh kawl Zozang ah kipai hi. Motor a kita lo pawlkhat motor cycle tawh kipai hi.\nPa Thang Khen Tuang' motor tawh kipai a motor saap bei khempeuh ZRDP pu, Vum Nang in sikh hi. Zingsang nai giat khit teh kiding khia a, nai kua khit deuh in Zozang kitung hi. Zozang khua pawlpi khempeuh kipawl ban ah ohsuh sung leh khuakim khuapam, khua 6/7 bang panin cina leh a kivelsak nuam tampi hong pai uh hi. A tung a min sazian lakna ah min ap vekpi 300 bang pha hi ta leh a hun ciangin mi 500 val bang hong pha a, siavuan siamah te buai thei mahmah uh hi.\nA mun pen Zozang Tuiphum biakpi kizang a, Zinmangpite a tun tak ciangin Innteek pawlpi te'n lungdamna muakna nasiatakin hong nei uh a, Rev.Lian Khen Pau (Chucrch Pastor & GS,ZCLS) in hunapna hong nei a, biakinn sungah mun kila pah hi.\nConductor pen tulaitak Zozang Baptist ah Pastor a sem, Pr.Khup Thawn Pau in hong makaih a. aman hunapna tawh hong thuah pah hi. Tua khit ciangin Tua khit ciangin leenglate lampan in mel kilahna kipulakna a banbanin neisak hi. Siavuante lampanin Dr.Thuam Khan Suan in hunlakna thugenna a kisambang teng hong nei masa hi. Tua khit ciangin Dr.Goih Khan Nuam, Dr.Thang Lian Kap leh H Vum Nang cihbang teng in hun tawmtek hong la uh hi. Cidamna leh khantohna lam vive hi a, mipi in tha ngah thei ciat uh hi. Dotna leh dawnna hun zong tawm la a, manpha kisa mahmah hi.\nHiteng bang khit ciangin cina veelna pen a tuamtuamin kikhen a, ha leh kamsung lam tawh kisai, numei na lamsang cihte leh pumpi tung damlohna a tuamtuam te etna kinei hi. Innteek ten voksa leh aksa hulseu tawh lenglapiteng an hong vak uh hi. Mi sawm nih bang kipai hi. A min te a kisap leh vaisai diakte in hong zasak lai ding uh hi.\nNitak lam vekpi a septheih om den lo ahih anin, ZRDP pupi' makaihna tawh pawlkhat leh hausa lampan pawlkhat tawh Zozang-Sapan motor lampi tawhna thak enin kipai a, thanophuai mahmah hi. Hih pen lamto setpi tawh a kito ahi hi. Tua khit ciangin Zozang kiciah kik a, Zozang te' i meiset pi a thakpen ki etsak a, hausapa ten a vot lim mahmha tawh hong na vaak uh hi.\nNitak lam ni hong tum ding hi petmah ta ahih manin mi sazian tamsim om lai ta leh khual gamla ciah nading tawh aana pipi-in kikhaksak mai ta a, nitak nai sagih bang hong sat petmah hi. Tua ciangin a paiphei teng leh inntek hausa lam leh pawipi makai diak a omthei teng tawh maan kilakna kinei a, pawpi siapa, Pr.Khup Tawn Pau' lungdamkohna leh apna tawh Kawlpi lam kiciah ta hi.\nTahan tun ciangin Rev.Lian Khen Pau (GS,ZCLS) pu in a paikhempeuh kawltu tui vot keukeuh tawh hong vak a, ki-lungdam mahmah hi. Hih nasep in nasep hoih leh nasep taak taktak khat ahi hi, ci-in ka ciamteh hi. (Kei GZA ah tavuan ka nei kei a, deihsakna tawh hong kizot na leh ka angtanna tawh a tang zang dang om vat tuak sa lo ka hih\nmanin hibang teng a hong hawmsawn ka hi ding hi. Mailam ah tavuan nei te'n hong zom ta ding uh hi. HIteng lakah a kitangsam a om lai leh lawmten hong zom ta uh hen).\nTOMKIM THEIH PAK DING:-\n(Zozang khua inn 300 pha, Dolluang Ohsuh kici. 1972 kum a khua kisat ahi hi.Tan giat sang om. Tedim Myone in huam. Tutungin Dr.Thuam Suan mah in Z te mah i hih manin Z tawh a kipan Zozang pan mapan photphot leng a cihna tawh kizui a hong taksuak thei a suak hi. Mi kilak vekpi pen zanga leh sawm thum val bang pha in kigen a, mailam ah report kician zong hong bawl kha ngel ding uh ahih manin hite kiallap i ci ding a, gelhkhialh peuh a om khak leh kitheihsiam i ci ding hi).\nComment by Philip Khaipu on March 31, 2012 at 10:17am\nLungdam huai mahmah ei minam itna pen sepkhiatna tawh hong mapan khia GZA leh ZRDP aa kipan a kua mah peuh lungdam mahmah hi. Topan thupha hong pia kim ciatta hen.\nZeisu le Zomi sungah


url: =Ka Siamsin tuanglam ~ Dal Sawm Tung :: ZOMI DAILY\nposted on 22 May 2019 at 7:05 pm Lomkholna: Article, Education\nZomi Siamsin kipawlna-Myanmar thukhun ah “Siamsin” cih kammal in gam-uk kumpite ciapteh pilna bulpi (Basic Education) zo-in lai tansang pilna asin ngei, asin lai le azo khin Zomi khempeuh huamsak hi. Lai tansang pilna asin Siamsin khat ka hihna tawh ki zui-in ka Siamsinna le Zomi Siamsin Kipawlna ah ka kihelna hanga ka ngah hamphatna pawlkhat kong hawmsawn nuam hi.\nA mawkna ahi lo Siamsin Maithak Muakna le Excursion\n2014 – 2015 laisin kum in Geology major tawh Kalay University ah pilna sang sin ka kipan hi. State sang ka kah lai-in University sangnaupang cih pen “lawm le gualte tawh gualnuam takin lengkhawm zilzial-a laihuan nai ciang bek-a lai-et tawh zong lai ong uh” cih ka thei kha ngei hi. Kum khatna asim ding hi pan ka hih manin ka muhkhak le ka theihkhak nate kei ading athak vive hong suak banah tua bang gamtat nopna lungsim zong ka nei pah hi. Khan zong lut mello in, lawm le gualte tawh gualnuam takin hun ka zang-a ka gamtatzia le Siamsin zia aman ding le ahi ding mah ka sa kha hi.\nNikhat khan sungah lai-en in ka om laitak, ka tutpih ka lawmpa hong pai-in a ip sung pan laidal neu khat hong la khia-in hong pia hi. Tua laidal tungah “Zomi Siamsin Kipawlna – Kalay University Fresher Welcome & Excursion” cih lai kigelh hi. Laidal hong pia ka lawmpa kiangah Zomi Siamsin Kipawlna tawh kisai ka theihnop teng ka dong pah a, pilna le siamna asin Zomi sangnaupang khempeuh a huamzia le Excursion paina i thupit zia ama theih khak tantan hong gen hi. Tua bang teng tawh Excursion zuih theih nading ticket lei-in zuih ding ka khensat pah hi.\nKhat le khat ki-itna om\nSiamsinten laisin kum khat hun sungah activity khat in aneih den uh ahi Fresher Welcome & Excursion pai thei ding ka hih manin ka lawp mahmah a, bang puan silh ding bangci kizem ding ci-in lim ngaihsun lua-in zan bang ka ihmu thei kei liang hi. Ticket tungah kingak nading mun nga bang kigelh in tua lakah kei tawh a kinaipen na mun ahi Chin Taung Tan Tahan Car Gate ah zingtung mah in ka lawmte tawh ka ngak pah hi. Mawtaw in tai 9 pan mi hong zawn suksuk ahih manin hong zekai sim pian hi. Mawtaw hong tun lian leh kikahto henhan pah-a “pasalte a tungkhum ah nungakte a sungah” ci-in makaite hong awng ziahziah kawmkal ah mawtaw kham thei nungak pawl khat anung lam pan hong kahto sim veve hi. Tua bangin ei tumtek ah tutna ding a zongzong tawh anuai pan a-awngawng tawh khuai lal kibang liangin kiciak ziazua hi. Kei zong a tungkhumzang amai lamah ka tusuk pah hi.\nKa lampi uh sau lua ahih manin ciamnuih bawl in a ciakciakte lah ciak zo nawnlo a nuinuite lah nui zo nawnloh banah zingsang kiallap khamtak kine manlo tek ahih manin ka gil uh hong kial tek hi. Moh neiten amoh uh hong lakhia in hong hawm diamdiam-a moh a om sunsun teng ne khawmin gilkial ka do khawm uh hi. Hih banga khat le khat tungah deihsakna le itna lahna in Zomi Siamsin Kipawlna i manphatna hong telsak semsem hi. Nuihciam lel khawm kik-in gualnuam takin Excursion pai nading mun ka tung thei uh hi.\nFresher Welcome & Excursion paina mun ah maithak muakna, deihsak thu genna, pil tungtuangte pahtawipiakna, kilawmtatna, taangpal & liapal kitelna le makai thak kitelna cih bangin hun gelna om toto ahih manin thupi ka sa mahmah hi. Makai thak kitelna ah mipi deihna mah bulphuh in metang (Vote) mah tawh kitel bek thamlo telcing Siamsinte tung pan a kitelna tungtawn in amau ngaihsutzia genkhiatna hun zong pia uh a, Democracy ki-ukna tawh a kalsuan kipawlna khat ahih lam ka muh khak ciangin hih kipawlna ka zahtakna le thupi ka sakna hong lian tektek hi.\nMidang tawh kilawmtatna ngah\nA kham a zaang pan pil sinna sang khat ah a kahkhawm Siamsinte hong kimukhawm sak bek tham loin khat le khat hong kilawmta sak ahih manin Zogam mun tuamtuam pan pilna lunggulhna tawh pilsin dingin hong pai Zosuante ading nopna, dahna ah koh ding sanggam tampi anei suak uh ahih manin hih Siamsin nasepna pen amau ading manpha kasa diak hi. Hih Fresher Welcome & Excursion in ka minam itna hong liansak semsem bek hi loin Siamsin nasepnate ah kihelnopna lungsim zong hong nei sak toto hi. Siamsinte kilawmtat theih nading Siamsin maithak muakna le kilawmtat nadingin letmat khat Ks. 3000 bang ka piak khakna zong kisikna om loin man nei ka sa mahmah hi. Ka Siamsinna tuang lampi ka ngilhmawh ding thu khat hong suak hi.\nZomi namni, Khuado pawi, Siamsin Mangpha khakna cih pawipite hong tun ciangin Siamsin min tawh nasepna tuamtuamte ah ka hih theihzah in ka kihel-a tua ka kihelna hangin lawm hoih lawm pha tampi ngah in mipil,misiam, mihaute tawh kithuahkha ki khawlkhawm in amau mai-ah omdan, khawldan le paudan ding zong hong makaih Siamsin makai masate tungpan sinkha in tampi ka theih lawh hi. Siamsin sung ka kihel kawmkawm mah-in ka lai zong ka hahkat-a nuam takin kum khat na ka zo thei hi.\nKum nihna ka sim kum-in ka sangkah pih, kum khatna lai-a Excursion Ticket hongzuak ka lawmpa tawh Siamsin sungah ka kilimhel phadiak uh hi. “Lawm hoih neite lawh cing” cih paunak a-om mah bangin Siamsin sungah pilna laitan lam,kampau le gamtat luhek zia ah ka et-teh theih ding Siamsin makai lawm hoih khat ka neih khak manin makaih zia le gamvai thu le la tawh kisai pilna tampi ama tung pan kangah hi. Laigelh siamten “Ka lawmte lawm zong kei lawm mah hi” acih mah bangin Siamsin makai ka lawmpa lawmte makai luite, Siamsin senior le Siamsin advisor-te tawh zong lawmta bangin ka ki meltheih uh hi.\nKum khat sung Siamsinten nasep pi in aneih den uh ahi Fresher welcome & Excursion, Zomi Namni, Farewell, Universities-Kalay (ZSK-KALAY), Universities Myanmar (ZSK-UM) activity-te le ahun zui-a local pan a kisem activity tuamtuamte ah zong lawp takin ka kihel hi. Hong makaih Siamsin makai masate mah bangin Siamsin sung bek ah bual loin sang lai zong hanciam takin ka sin-a kum nihna kum-in Honours (piltungtuanna) tawh gualzawhna kangah hi. Hih banga pil tungtuang cih hamphatna kangah theih nadingin hanciam nopna lungsim hong guan ahi ka Siamsin makaipa pen ka siamsinna tuang lamah lamlak khat hong suak hi.\nDeidanna lungsim a neilo Siamsinte\nNampi namneu, ngeina kampau, biakna/pawlpi tawh deidan na a-omlo kipawlna ahi Zomi Siamsin Kipawlna ka theihkhak le ka kihelkhak manin ka angtang mahmah-a ka pai nana ah a thupitzia, haksatna tampi tuakkha mah tase leh lung kihualtak-a mapang khopziate ka gencim thei kei hi. Tuni ciang dong Siamsin nasepnate ah lawptak le kipak takin ka kihel-a beina, supna le unau tanau innkuan sungah haksatna tampi zong ka tuakkha hi.\nAhi zongin lungkim tak-a i sep ahih mah bangin i ngah khak a manpha mahmah Experience te i theih khak thu le late hang in kibeingam in kisum ngam hi. Sum le pai tawh a kilei thei lo lawm le gual, midang tawh kizopzia le a kibang lo ngaihsutnate san theihna ka ngah manin manpha ka sa mahmah hi. Sang manin kumpi nasep le nasep khat peuhpeuh ah sep ding ciang hih Siamsin Kipawlna pan kangah pilnate in nasepnate ah molhtum khat bangin zat theih dingin zong ka lamen hi.\nKa Siamsin Tuang lamah lungkham haksatna lummei bang hong kai-in huihpi bang hong nung-a ka tuanglam khimkhua bang hong zing hun ciang ka Siamsin pih sengualte le Siamsin makai masate tawh lung kikhat in mainawt-a ma pankhop ciang tua lungkham haksatnate meibang hong theng-in lungnop tawldamna huihkhi hong nung hiauhiau hi. Sepkhop, ma pankhopna in khat le khat ka ki-itna uh hong lian semsem bek hi loin tuahkhak hatsatna tuamtuamte pan pilna tampi ngahin hampha ka kisa mahmah hi.\nSiamsinna tuang lampi ah asuk ato lam haksa khempeuh Siamsin pihte tawh khat le khat khut kilen-a kantan in kalsuan khopnate in ka Siamsin tuanglam hong ngil sak ban ah mailam saupi ka masuan ading sum tawh khek theih loh ahi mite tawh pankhop theihna le thu ngaihsut theihna pilna tampi hong pia hi. Tg. Dal Sawm Tung, Geology, H-2 Kalay University\nPrevious: Leilam tawnin Malaysia gamsung aguklut mawtaw kibung, Myanmar gammi 3 si, 11 liam (Zomi kihel)\nNext: Kilemlohna le Khantohna (Conflict and Development) ~ Pau Sian Lian


url: =Judah gamah Zedekiah kumpi a suahzawh kum kua leh kha sawm a phak laitakin, Babylon kumpipa Nebukhadnezzar leh a galkap khempeuh Jerusalem khua a sim dingin a hong kuan uh hi.\nZedekiah in a ukzawh kum sawm leh kum khat, a kha lina, a ni kua ni-in, kumpipa khuapi kulh a hong phulet uh hi.\nJerusalem khua a kilak laitakin Nergalsharezer, Samgarnebo, galkapbu Sarsekhim leh sakol galkapmang Nergalsharezer-te-a kipan Babylon kumpi uliante khempeuh hong pai-in kongpi laita penah hong tu uh hi.\nJudah kumpipa Zedekiah leh galkap khempeuh in amaute a muh uh ciangin a taisim uh hi. Zan laitakin kumpipa huansung tawnin kulhte gel kikala kongpi kantanin khuapisung pan paikhia uh a, Arabah gam lam a manawh uh hi.\nAhih hangin Babylon galkapte in nungdelh uh a, Jerikho zanglei-ah Zedekiah a pha uh hi. A mat khit uh ciangin Hamath gam Riblah khua-ah, Babylon kumpipa Nebukhadnezzar kiangah paipih uh a, amah in thukhenna a pia hi.\nRiblah khua-ah Babylon kumpipa in Zedekiah muh mahin a tapate thahlupsak a, Judah gam kumpi ulian khempeuh zong a thatlum hi.\nZedekiah mittangte a khelkhiatsak khit ciangin kol bulh a, Babylon-ah a ciahpih hi.\nBabylon mite in kumpipa inn leh midangte innte hal uh a, Jerusalem khua kulhpi a susia uh hi.\nTua ciangin kumpi cing galkapmangpa Nebuzaradan in khuapi sungah a kinusia lai mite pen ama kiangah a tai mite tawh, Babylon-ah sal dingin a paipih hi.\nKumpi cing galkapmangpa Nebuzaradan in bangmah a neilo mizawng pawlkhat Judah gamah nusia a, leenggah huan leh lo a pia hi.\nBabylon kumpipa Nebukhadnezzar in kei tawh kisai-in kumpi cing galkapmangpa Nebuzaradan thu pia a,\n"Jeremiah la un. Limtakin kem un la bawlsia kei un. Ama deih bangbangin na bawl un," a ci hi.\nTua ciangin kumpi cing galkapmang Nebuzaradan tawh, galkapbu Nebushazban leh sakol galkapmang Nergalsharezer-te-a kipan Babylon kumpipa uliante khempeuh in\nthong huangsung panin kei a hong lakhia uh hi. Ahikam tapa ahi, Shafan tupa Gedaliah in hong kemin inn-ah a hong ciahpih dingin kei a hong ap uh hi. Tua ahih manin ka mipihte lak mahah ka om hi.\nThong huang sungah kikhumcipin ka om laitakin Topa in hong hopih a,\n"Ethiopia mi Ebedmelek kiangah pai in la, Vanglian Topa, Israel mite Pasian in hong genin-ah: En in, hih khuapi hoihna ding hilo, a siatna ding ka gensate ka tungsak ding a, tua ni a hong tun ciangin nangmah in zong na mu ding hi.\nAhih hangin Topa in kong cihin-ah, tua ni ciangin nang kong honkhia ding a, na kihtak mite khutsungah hong kipialo ding hi.\nBang hang hiam cih leh nang kong honkhia taktak ding a, namsau tawh thahna na thuak kei ding hi. Topa in kong cihin-ah, kei hong muang na hih manin na nuntakna na suahtak liailiai ding hi, hong ci hi, ci-in va gen in," a hong ci hi.


url: =Global Buanli Family: Tulaai Leitung Thuthang tuamtuam updates November23, 2013\nTulaai Leitung Thuthang tuamtuam updates November23, 2013\n· Japan kumpi te in Chin State Kanpalet Township Kyindwe khua ah $153,379 bei in Tan 10 saang innpi lamding in thukimna nei uh a, nungkaal Thursday 14,2013 ni in Japan Ambassador H.E. Mr. Mikio NUMATA leh avaai hawmpawl in suaikaai khin uhhi. Nungkha sung in Mindat township ah saang innpi 5 lam nading huhna piakhin uhhi. Tua ban ah Japan gamte in Kawlgam huhna project 5 nei uha khat peen Chin state hi in Pegu ah saang, Kaya gam ah lampi,Shan gam ah Zato leh Irrawady dung ah Lei cih bang in geelna nei uhhi. U Khin Maung Soe, Union Minister of Electric Power in agenna ah Chin state khua 50 ah Japan gamte huhna tawh mei kipiading ci in genkhia hi. Hih Japan gamte project kheempeuh peen 2014-15 sung ah nasep kipan ziahziah tading hi ci hi. Zomi te ading aomkha nam ei aphul zolo maw ka ommun pan nacici ing ee\n· Kawlgam sung minam kee pawl ahi Kachin leh Rakhaing gam a gaal kidona hang a gaaltaai mici mawh te huhna ding in EU Kipawlna te in EU sum Awn 3 kapia khiading uhhi ci in 11/22/13 ni in taangkokhia uhhi. Hih sumte peen adiak in Shan gam saklam a KIO leh Kawl gaalkaap kidona hang a gaaltaai te leh Rakhaing gam minam leh biakna kihuatna hang in gaaltaai te kipiading hi ci uhhi.\n· 2008 kum kawlgam thukhunpi namtui tak a bawlphat theihna ding in Gaalkaap, Parliament leh Tulian kumpi seem pawl thum kimuh khopding thupi a, hih kimuhkhopna apiantheih nading in President U Thein Sein tung ah thuumna laai kapia ding hi ci in Daw Aung San Suu Kyi in 11/23/13 ni in taangkokhia hi.\n· Thailand gam Chinmai khua ah UNFC leh party 11 te kimuhkhopna amankhit phet in UNFC pan makaaipi 3 11/23/13 ni in Yangon khuapi ongtung vat uhhi. UNFC lampan agenna ah UNA leh kumpi lam thuneite tawh kimuding ci in taangkokhia uhhi. Kachin gam Laiza khuapi a kiphuan khia ahi kilemna vaaihawmpawl NCCT te in November 25 ni kilema ading thu kikupkholhna neiding in geelna nei himah leh UNFC makaaipi te Yangon khuapi ongtun vatna hang in November 26 ni ah khinto uhhi.\n· Laos President Choummaly Sayasone South Korea gam ah nithum sung taamding in vahawh a, 11/23/13 South Korea President Park Geun-hye tawh kimu khawm uhhi. 1995 pan Laos leh S Korea ulian nih akimuh masakpeen na zong ahihi.\n· Turkey Prime Minister Recep Tayyip Erdogan in Egypt makaai thak te gensia cih mawhsak natawh Egypt gam a om Turkey Gam palaai pi Egypt gampan hawlkhiat ding in Egypt kumpi te in 11/23/13 ni in khensat uhhi ci in Egypt kumpi te in taangkokhia uhhi.\n· China te in Diaoyu ci in Japan ten Senkaku ci a amin vawh uh South China Sea teng huam in China te in 11/23/13 ni in gamgi khun in Gaal vaan leengtawh cingta uhhi. Hih mun peen Japan,China leh Taiwan te ko a aciciat uh ahihi. Lam et lohpi in Gaal piangthei vat ding in upmawh huai hi.\n· Syria kumpi te in gaalvaanleeng tawh Syria gam Aleppo khuapi sung zial uh a mi atawmpeen 40 si hi ci in Syria gamvaai encik pawl in genkhia uhhi. HIh mun peen Syria gam tapong te kiphualna munpi khat zong hi ci hi.\n· LEitung ah gam tha haat peen gam 6 ahi UK, US, Russia, China, France , Germany leh Iran gamte in Iran Nuclear vaaitawg kisai thukikupna Geneva khuapi ah nei uh athukimna hoih mahmah khat ngahta uhhi ci in 11/23/13 ni in the Iranian Foreign Minister Mohammad Javad Zarif in genkhia hi. Hih tawh kisai in bangciang thukimna cih akician in taangkokhia naailo uh a, President Obama in phalvaak ma in thusuah bawlding ci hi.


url: =Singapore ah akitawnggawp Myanmar 7 te kumkhattek thongkiading :: ZOMI DAILY\nposted on 15 October 2017 at 5:02 pm Lomkholna: Myanmar, News, Sawltak, Singapore, World\nSingapore gamsung Myanmar mite tualbialna phualpi ahi Peninsula Plaza ah buaina piangsak in akitawnggawp te lakah akihel Kawlgammi 7 te thukhenna kinei in, kum 1 tek thongkiading in thukipia cih Yahoo pan kiza hi.\nHih kitotna ah akihel Myanmar gammi akici tengpen Cung San Eng (kum 26), Tluang Uk (kum 39), Ronal (kum 30), Lal Tha Siama (kum 25), Thaung Sun (kum 29), Van Liaw Aung (kum 30), Aung Maw (kum 23) cihteng ahihi. Aminte ih etciang in kuami cih genbehbeh kullo in, ki theipianpah lel hi.\nHih Kawlgammi tengin abeisa June khasung in Peninsula Plaza geinai ah nitaklam 3pm hunpawl akipan zu dawndawn uh cihi. Hih Myanmar gammi tepen Singapore gamsung ah Work Permit vive tawh aom uh hi a, anasep uhpen Construction, Shipyard leh Marine Dredging cihte ahihi.\nTuabang in zudawn in atut uhpen dawnsuaksuak uh a, nitaklam 10:35pm hunpawl ciangin buaina hongkipan hi. Adang zudawn zukham Myanmar gammi mah ahi mi 3 tetawh hih zudawn te Cigarette vai hangin kinial in, kitotna, buaina hongpiang hi.\nTuaciang in ahonhon in kitawng, kitum in ki bawhhuan ngeingai uhhi. Hihbangin tawlpikhat alomlom in akibuangawp khit uhciangin Singapore Police te hongtung in, tuasung ah akihel Cung San Eng, Tluang Uk leh Ronal cihteng mankhia masa uhhi. Tuateng thusitna kinei in, tuakhit ciangin adangte zong abanban in akimatbeh ahihi.\nHih buaina sungah kum 32 aphakhin ahi Wunna akicipa penin thuakgawp hi. Hihpa pen ki tumhuangawp ahih manin, akhepek ataklambang kilawikhia ciliang hi.\nSingapore gamsung ah mihon ki kaihkhopbek zong aki deihlo hi a, hih Myanmar gammi tepen mihon ki kaikhawm in ahonhon ki kitawnggawp mawk uh ahih manin, Singapore kumpi thunei te’n zadah mahmah uhhi.\n“Little Myanmar” ci’n min akivawhliang ahi Peninsula Plaza sungah mailam ah hihbangdan Kawlgam mite’n buaina abawlkikngam nawnloh nadingin hih kitotna sungah akihel mi 7 tepen kumkhattek thong kiading in zanhal Friday (October 13) ni in thukhenzum Court ah thu kikhenta hi.\nRelated: Singapore, Yishun vengsung Public Area ah numei khatleh pasal khat omkhawm\nDeputy Public Prosecutor Claire Poh in avaikhakna ah Kawlgam naciahkik uhciangin Singapore hongpaisawm nalawm nagual te uh na genkhol un. Singapore napainop uhleh agamsung ah thukhun tawh kipelh in gamta kei un ci’n nagenkhol uh ci’n vaikhak hi. Hih Myanmar gammi tepen ataktak in mikhat kum 7 sungbang thong akikoihthei ahihi. Sawltak #zomidaily\nPrevious: Malaysia, Melaka ah vanlengneu khat kia in mi 1 si, 1 liam\nNext: AirAsia neipa Tony Fernandes in zi nei, Korea nungakno khattawh kiteeng


url: =Unau Pasal Nih (The two brothers) - TUNGZANG NEWS\nHun khat lai-in, American khuata khat ah Unau pasal nih om hi. Uzawpa in zi le ta nei in Innkuan kicing sim thamuh hi. Anau zaw pa ahih leh tangval lai khat hi. Inn tuam tuakah a om uh hangin, A nu la Pa' gamp lo khat kho khawmuh a, a ngah bangbang lang hawm uh hi.\nNi khat a nauzawpa in "kei pen khat bek hing a, ka U ahih leh a zi, a tate tawh innkuan kicing ahih teh ka U tawh a kikimin khawhsateng ka lang hawm uh pen hithei kei, ka U in a kep, a vak ding tam, kei bel khat guak hi lel" cih hong ngaihsut kawmin zan khuamial khit teh a ma neihsa antang ip khatta a Upa buhsal-ah va puak sim zel hi.\nTua leh, Uzawpa in zong thu khat ngaihsun kha in, "Kei zi le ta nei hing a, haksatna, cihmawhna khat tuak leng, hong cing, hong kem dingin ka zi, ka tate om uh, ka nau ahih leh a mah guak bek hi-a, dam lohna, cih mawhna khat tuak leh a nek, a dawn ding haksa ding" cih ngaihsun kawmin zan sim mahin, a ma antang ip khat ta a nau' buhsal-ah va phuak sim zel hi.\nThangho le Liando in mimtang, taangtang a phelhawm Zomite tangthu tu ni Zomite lungtang sungah I vom lai hiam? "Hawm sim nungta, nebum puk si"


url: =Samuel Masa 13 | Siantongluan\nSamuel Masa 13\nSaul in uk ding a kipatin kum sawmthum pha a, kum sawmnih leh kum nih sung Israel-te a uk hi.\nSaul in Israel-te mihing tul thum teel hi. Tul nihte Mikmash leh Bethel mualtung gamah Saul tawh om a, tul khatte Benjamin gamsung Gibeah-ah a tapa Jonathan tawh om uh a, midang a omlaite amau inn a puanbuk ciat uhah amah in ciahsak hi.\nJonathan in Geba-ah a om Filistia-te khuacingte zo a, Filistia-te in tua thu za uh hi. Tua ciangin Saul in gam khempeuhah peengkul tum a, "Hebru mi khempeuh zasak un," a ci hi.\nTua ciangin Saul in Filistia khuacingte a zawhna leh Filistia-te-a dingin Israel-te a huathuai ahihna zong Israel-te khempeuh in za uh hi. Gilgal-ah Saul a pawm dingin mite kisamkhia hi.\nTua ciangin Israel-te tawh a kido dingin Filistia-te kikhawmin, leeng tul sawmthum, sakol galkap tul guk, leh a galkapte tuipi gei-a sehnel zahin tampi pha uh hi. Amaute hong paito-in Bethaven nisuahna lam Mikmash-ah phual sat uh hi.\nA galte in Israel mite neh mahmah ahih manin amaute haksatna sungah a omlam uh a kitheih uh ciangin suanghawm sung, leihawm sung, suang kawmlak, han lak, leh tuikhukte sungah bu uh a,\na dangte in Jordan ngahmun kantanin Gad leh Gilead gamah galkah uh hi. Saul ahih leh Gilgal-ah omlai a, amah tawh a om mi khempeuh zong lau-in ling uh hi.\nAmah in Samuel seh hun, ni sagih sung a ngak hi. Ahih hangin Gilgal-ah Samuel hong pailo a, ama kiang panin mite kithehthang hi.\nTua ahih ciangin Saul in, "Meihal biakna leh thunuama biakna hih lai kei kiangah hong paipih un," a ci hi. Tua ciangin amah in meihal biakna a pia hi.\nMeihal biakna a piak a man khit phetin Samuel hong tung a, amah a dawn ding leh a hopih dingin Saul paikhia hi.\nSamuel in, "Bang hih na hi hiam?" a ci hi. Saul in, "Kei kiang panin mite kithehthangin, a ni kiseh sungin nang lah hong tunglo a, Mikmash-ah Filistia-te a kikhopna ka muh ciangin\nkeimah in, Tu-in Filistia-te keimah hong hih dingin Gilgal-ah hong paisuk ding uh a, keimah in Topa maipha ka ngen nai kei hi, ka ci hi. Tua ahih ciangin keimahmah kisawl tawmin meihal biakna ka pia hi," a ci hi.\nTua ciangin Samuel in Saul kiangah, "Na hai gamtat hi; Topa na Pasian hong thupiakna na zui kei hi; bang hang hiam cih leh Topa in Israel-te tungah kumpi dingin nang leh na suanlekhakte a kipsaksuak ding ahi hi.\nAhih hangin tu-in na ukna kizomsuak lo ding a, Topa in ama lungsim bangin mi khat zong khin hi. Topa in nang hong thupiak zuilo na hih manin ama mite tungah ulian dingin Topa in amah seh khin hi," a ci hi.\nTua ciangin Samuel dingin Gilgal panin Benjamin-te gamsung Gibeah-ah paito hi. Tua ciangin Saul in amah tawh a om mite mihing za guk bang kaikhawmhi.\nSaul, a tapa Jonathan, leh amau tawh a om mite Benjamin-te gamsung Gibeah-ah om uh hi. Ahih hangin Filistia-te in Mikmash-ah phual sat uh hi.\nTua ciangin Filistia-te giahphual panin galsimte pawl thumin hong kuankhia uh hi. Pawlkhatte Shual gam Ofrah lamah kihei-in,\npawlkhatte Bethhoron lamah kihei a, pawlkhatte gamlak lam Zeboiim kuam a kimuh sukna gamgi lamah kihei uh hi.\nTua laitakin Israel gamsung khempeuhah sikseek khat zong omlo hi. Tua ahih manin Filistia-te in, "Hebru mite in amau-a dingin namsau ahi a, teipi ahi zongin hong seeksak khading hi," a ci uh hi.\nIsrael-te pen a lokhawhna tu, a hei, ahih kei leh a phiaukawi a seek hiam dingin Filistia-te kiangah paisuk zel uh hi.\nLokhawhna tu leh tuzum seek hiam thaman hamu bang hi a, hei seek hiam thaman leh ciangkhutah sik phuh thaman mat khat bang ahi hi.\nTua ahih ciangin galdo-in Saul leh Jonathan tawh a om mite khat peuhpeuh khutsungah namsau ahi a, teipi ahi zongin omlo a, ahi zongin Saul leh a tapa Jonathan in nei uh hi.\nTua ciangin Filistia mite in Mikmash paina ciangka a cing dingin mi sawl uh hi.


url: =Jeremiah 16 | Siantongluan\nTopa in kei hong hopih a,\n"Hih bang munah zi nei kei in la, tanu tapa zong nei kei in.\nBang hang hiam cih leh hih muna suak tanu tapate leh a nute uh tawh kisai-in Topa in ka cihin-ah:\nNatna lian tawh si ding uh a, kuamah in kahloin kuamah in zong a vui kei ding uh hi. Leilaka ek ki-tha a bang lel ding uh hi. Namsau leh kial tawh a si ding uh a, a luanghawmte uh huihlaka a leeng vasate leh leilaka ganhingte in a ne ding uh hi.\n"Bang hang hiam cih leh Topa in kong cihin-ah, mi kahna innsungah lut kei un la, thumin kuamah va kah se kei un. Bang hang hiam cih leh lungnopna, itna lianpi, leh ka hehpihna hih mite kiang panin ka lakhia khinzo hi, Topa in kong ci hi.\nHih gamah miliante leh mineute si ding uh a, kivui loin, amau hangin kuamah kaploin, kuamah in a pumpi uh kuiliam loin a sam uh zong a met kei ding uh hi.\nMisi hangin a kapte hehnepna dingin kuamah in an leh tui a lui kei ding uh a, a nu ahih kei leh a pa a site nangawn kuamah in a hehnem kei ding hi.\nPawi kibawlna inn-ah na pai kei ding uh a, amaute tawh a ne a dawnkhawm dingin na tu kei ding uh hi.\nBang hang hiam cih leh Vanglian Topa, Israel mite Pasian in hih bangin kong ci hi: En un, hih mun panin note muh teekteekin, note theih hunsung mahin gualnopna, lungdamna awte leh zinei thakte, pasalnei thakte awte ka gingsak nawn kei ding hi.\n"Hih thuteng hih mite tungah na gen ciangin amaute in, Bang hangin Topa in hih gimna lianpi eite tungah hong tungsak ahi hiam? I khialhna bang ahi hiam? Topa i Pasian tungah bang mawhna bawl ihi hiam? hong ci ding uh hi.\nTua ciangin nangmah in amaute kiangah, Topa in, "Na pu na pate un kei hong taisan khin uh a, kei hong nusia-in ka thukham a zui kei uh hi.\nNote, na pu na pate sangun na siahuaizaw uh hi. Bang hang hiam cih leh en un, note utna bang ciat na zui tentan uh a, ka thu nong ngai nuam kei uh hi.\nTua ahih manin hih gam panin note leh na pu na pate un na theih ngeiloh uh gamah kong nawhkhia ding hi. Tua lai-ah sun leh zanin pasian dangte na na sem niloh ding uh hi; bang hang hiam cih leh note kong angvan nawn kei ding hi," ci hi, na ci ding hi.\n"Tua ahih manin, en un, Topa in kong cihin-ah, kuamah in, Egypt gam panin Israel mite a hong lakhia Topa a nuntak bangin, ci-in kei minin a kiciam nawnloh hun hong tung ding hi.\nAmaute in, Leilu lam gam leh eite hong hawlkhiatna gam khempeuh panin Israel mite a hong kaikhawm Topa a nuntak bangin, a cizaw ding uh hi. Bang hang hiam cih leh a pu a pate uh ka piaksa, amau neihsa gamah amaute ka paipih ding hi.\n"En un, Topa in kong cihin-ah, ngabeng tampi ka khah ding a, amaute ka mansak ding hi. Tua khit ciangin sabeng tampi ka khah ding a, amaute in mualtung khempeuh leh suanghawmte lakah amaute a beng ding uh hi.\nBang hang hiam cih leh a omdan khempeuh uh ka mitin ka mu a, kei kiang panin a kiseel bangmah omlo hi. A khialhna khempeuh uh zong ka mu hi.\nAmaute khialhna leh a mawhnate uh a zah nihin ka thuk ding hi. Bang hang hiam cih leh amaute in a muhthadahhuai siluang hawmte tawh a kibang milimte tawh ka gam a ninsak uh a, kihhuaina tawh ka gamh a dimsak uh hi," hong ci hi.\nAw Topa, ka hatna leh ka kulhpi, lungkham hun ciangin ka buknapa aw, leimong panin gamdang mite nangma kiangah hong pai ding uh a, "Ka pu ka pate un zuauthu leh bangmahin a kimanglo milimte longal bangmah dang a luah kei ding uh hi.\nMi in ama pasian ding bawltawm thei ahi hiam? Tuate pasian hilo hi," hong ci ding uh hi.\n"Tua ahih manin amaute ka hilh ding hi. Tutung peuhmahin Topa ka hihna thu a hong theihna dingun ka vangliatna leh ka hatna ka theisak ding hi," ci-in Topa in a gen hi.


url: =LESSON 9 August 21–27 ~ MUC\nLESSON 9 August 21–27\nAdmin 11:40:00 PM Articles, Sabbath School Lesson\nAhun Manmanin Tawlnga\nTu Kaal Sung Sim Ding: Pian. 1, Pai. 20:8–11, Pai. 16:14–31, Thkna. 5:12–15, Late 92, Isa. 58:13.\nKAMNGAH: “Tua ahih ciangin Pasian in ni sagih ni thupha pia-in siangthosak hi. Bang hang hiam cih leh piansak nasepna ama nasep khempeuh panin tua ni-in Pasian a tawlnga hi.” Piancil 2:3)\nPiansakna thu kua in tel zo ding hiam? Khuamial sung pan khuavak, tuipi sung ganhingte, huih laka leng vasate hong piankhiatdan uh lamdang hi. A lamdang takin Adam leh Eve kipiangsaknate, koi bangin Pasian in nate bawl hi ding hiam cih pen mihing lungsim in a ngaihsun zo kei hi.\nAhi zongin piansak a tawpna-ah Pasian in thu dang khat pulaak hi. Amasa- in tua in tuipi sung ngasa golpite leh vasa mel hoih tuamtuamte hoihna bang hi lo-in, Pasian in a tuam vilvel ni khat – ni sagih ni a piangsak hi. Tua ciangin hih ni pen a tuam phadiak ni-in a koih hi. Mihing in lungkhamna tawh a nuntakma-in zong Pasian in hih ni sagih ni phawktheihna lungsim a guan hi. Hih ni in khawl hun leh nunna nopsak nading ni – Ama mi bangin om ding ni hi-in, eima na sep ni ding hi lo hi; Pasian hong piakkhong singkung lopate, huih, tui, lawm le gual, a tawpna-ah na hoih khempeuh a Piangsakpa hangin lungdam ni hi ding hi.\nEden panin Adam leh Eve a paikhiat khitin zong Sabbath ni nuamsa dingin sapna ngah uh hi. A kipatcil a kipanin Pasian in Sabbath ni tawlnga-a nuamsa dingin a mite hong sam hi.Tua dingin mihing in sittelna a ngah den hi.\nNi sagih ni hong tun sialsialin Pasian in a lamdang tawlngakna ngah dingin eite a hong sapna thu tu kaal sung i kikum ding hi.\nTawlnga Dingin Thupatna\nA kipatcilin Pasian aom hi. Topa Pasian in a gen bangbangin piang pahpah hi. Khuamial panin khuavak kikhen hi. Khuavak in suun leh zan khen hi; ni nih ni-in Ama thupiakna tawh vankuumpi, vankhuanuai leh tuipite a piangsak hi; nithum ni-in leitang leh singkung lopate a piang hi. Pasian in hun leh munte a piangsak hi. Tua ciangin ni thum sung ganhing, vasate leh mihingte a bawl hi. Suun in ni in uk a, zan ciang in ni, kha leh aksi in a uk hi. Nidanglai a kipan piansak tangthu tuamtuam om hi. Lai Siangtho hong hilh bangin ni, kha leh aksite in Pasian hi lo-in amaute biak ding hi lo hi, cih hong hilh hi. Amaute in ni li ni-in hong kilangkhia uh hi; Amaute in Piangsakpa sawl bangin a om uh hi. Moses pulaak ni 5 leh ni 6 ni a piangsak thu (Pian.1:20–31) in nunna leh hoihna tawh kidim hi. Vasa, ngasate leh leitung ganhingte in Pasian koihna munmunah om uh hi.\nPasian in Piansaknate tungah hoih hi, ci-in a pulaak thu in bang hong lak hiam? Pian. 1:1–31.\nPasian in leitung a bawl ciangin a bawl mawkmawk hi lo hi; leitung in kicinna tawh kidimin bawl hi. Mun khempeuh in piansak nate tawh kizem hi. Pasian in a bawlsa nate hoih hi, ci hi.\nMihing kipiansakna leh a dangte kipiansakna-ah bang kilamdang hiam? Pian. 1:26, 27 leh Pian.2:7, 21–24.\nPasian in lei-ah kunsukin tungman bawl kipan hi. Mihing kipianna-ah Pasian in Ama lim le meel tawh kisuunin a bawl hi-in, Amah tawh nungta- khawm ding leh kizopna nei dingin a hong bawl ahi hi. Pasian in awnsukin Adam nak sungah nunna hu a guan hi. Tua ciangin nunna nei mihing hong suak hi. Eve in ahihleh a tuam vilvelin kipiangsak ahi hi; Piansak nipi kaal sung mahin Adam nakguk panin Eve kipiangsak hi. Kiteenna in mihingte adingin Pasian hong piak ahi hi; “mipa” - ish leh “ minu - ishshah a siangtho pumkhat hi ding uh hi.\nPasian in ni guk ni-in a bawlsa na khempeuh tungah na dangte tungah a pulaak bang lo-in nupa kiteenna a bawlkhit ciangin hoih mahmah hi ci-in a pulaak hi (Pian. 1:31).\nPasian Kammal hong hilh loh leitung mite hilh piansak thute leh Lai Siangtho hong hilh piansak thute kilamdanna thu ngaihsun in. Piansakna thu i theih nadingin Pasian Kammal tungah kingak ding bangzahin thupi hiam?\nTawlnga Ding Thupiak\nPiansakna in hoih mahmah hi. Ahi zongin tua in kicing lo hi. Piansakna in Pasian tawlngakna leh ni sagih ni Sababth ni-a thupha tawh khawl hi. “Tua ahih ciangin Pasian in ni sagih ni thupha pia-in siangthosak hi. Bang hang hiam cih leh piansak nasepna ama nasep khempeuh panin tua ni-in Pasian a tawlnga hi” (Pian. 2:3).\nSabbath in Pasian piansakte lakah khat hi. A taktakin Piansakna khempeuh kigawpkhopna hi. Pasian in tawlngakna piangsak hi; tua hunlai-in Adam leh Eve bek hi mah taleh, mihingte in ni khat khit ni khat nasepnate hun khat ngahin tawlngak hun dingin Pasian in Sabbath piangsakin amaute Piangsakpa tawh a tawlnga khawm ding uh hi.\nAhi zongin leitungah mawhna hong lut ciangin na khempeuh in kikhel hi. Pasian tawh maitang kizopna om thei nawn lo hi. Leitungah nausuah gimna, nasep hamsatna, khat le khat kizopna kisia-in gimna kipan siatna hong dim hi. Tua bangin gimnate lakah Pasian Sabbath in eite a hong kipiansakna, lametna leh eite hong kibawlpha-kik ding kamciam hong phawksak hi. Mawhna omma Sabbath tawlngakna kisam ahihleh mawhna om khit ciangin Sabbath tawlngak kisam zaw semsem lo ding hiam? Kum tampi khit ciangin Pasian in Egypt gamah saltang Ama tate a hotkhiatna thu mah Sabbat in zong amaute a phawksak hi.\nPai. 20:8–11. Sabbath in Piansakna tawh a kizopna-ah Sabbath thupi- na bang hong hilh hiam?\nPasian in i piankhiatna a phawk dingin Sabbath thupiak tawh hong hilh hi. Mi tampite upna tawh kibang lo-in eite in Pasian geelna om lo-in a piang mawkmawk ihi kei a, Ama lim leh meel sunin a hong bawl ihi hi. Israelte in bangbangin nengniamna leh saltangin om uh hi taleh, eite in Pasian tawh kizopna nei thei dingin a hong kipiangsak hi. Tua hi-in Sabbath hong tunsialin eite in Pasian in Ama lim le meel sunin hong bawl mihing ihihna a tuam vilvelin a hong phawksak hi.\n“Sabbath in piansakna phawkkikna limcing ahih mah bangin, Khrih i itna leh Ama vangliatna i pulaakna hong suak hi.” Ellen G. White, The Desire of Ages, p. 281.\nNi sagih sungin na khempeuh kipiangsak hi, cih upna in bang zahin thupi hiam, cih ngaihsun in. I hun ni sagih panin ni khat sung Pasian tungah piak ding thupiak phawk ding cih thu sangin a thupi bang om ding hiam? Piancil Bu sunga kigelh mah bangin i pianna taktak hong hilh Sabbath in bangzahin thupi hiam?\nAThak Tuahkhak Thute Thute\nSehnel gam sungah kum 40 sung a zin khit uh ciangin khangthakte in Egypt gam nuntak khuasakzia a mangngilhlam zuanta hi. Khangthakte phutkhak thute in a pu a pate uh tuah khak thute tawh kibang nawn lo hi. Amaute in a pu a pate uh uplahnate leh tua bangin up lohna hangin a tuah khak thute mukhin uh hi. A pu a pate uh mah bangin amaute in zong sehnel gam sungah khualzin uh hi. Amaute giahphual laizangah biakbuk koih uh a, Pasian ompihna meilompi in tua biakbuk tungah om amu uh hi. Tua meilompi in kikhiniin a pai ciangin amaute in giahphual panin dingkhia-in mundang zuanin dingkhia-pah uh hi. Tua meilompi in suun ciangin nilim bangin amaute liah a, zan ciangin meikhuampi bangin khuavak a taan hi. Hihte khempeuh\nPasian in tatsat lo-in amaute tungah itna leh a kepna a phawksak hi. Bang thu in Sabbath tawlngakna thu pulaak hiam? Pai. 16:14–31.\nMi tampite upna tawh kibang lo-in Pai. 16: 14- 31 in Sinai-ah ni sagih thukham kipia nai kei taleh a kipia khin bangin a kigelh ahi hi. Hih munah bang thupiang om hiam?\nPasian in nisimin Israel mite tungah a tuam vilvel an pia hi; hih in Ama piansak khempeuh Piangsakpa in kem hi, cih hong phawksak hi. Pasian in amaute kisapna khempeuh a pia hi. Nisimin a lamdang takin an ngah uh hi. A khamval ante nitum ciangin kimu nawn lo hi. A zingciang a dingin koihkhol le-uh muatgawpin nek theih ding hi lo hi. Ahizongin Friday ni hong tunciangin ni nih khamkhop ding kaikhawm uh hi. A zingciang Sabbath ni-in manna kia lo ahih manin, muat cih lo hi. Sabbath ni-in a lamdang takin tua manna in limci mahmah hi.\nIsraelte in tu-in biakbuk nei-in biakbukah biakpiakna leh biakna thukhun tuamtuam nei uh hi (Siampi Laibu leh Gamlakvakna). A kum tamkhin Moses in Israelte mimalin muhpih a, a beisa thute amaute tungah pulaakin, Pasian thukhamte amaute tungah a sawn hi ( Thkna. 5:6–22).\nHih khangthakte in Kamciam Gam sung nuamtakin luah thei uh hi. Israelte sungah makai ding kikhel hun tungta hi; a teek khin Moses in khangthakte masuan a makaih ding makai khat a teelsak ding hun hong tungta hi. A pu a pate uh mawhna sungah a lutkik lo dingin limtak vakkhak hi; tua hi-in Moses in amaute tungah Pasian Thukham hilhkik hi. Thukham Sawmte kihilhkik a, amaute in Canaan gam sungh nuamtakin a teeng thei ding uh hi, cih a mangngilh kei ding uh hi.\nI sih leh Jesuh nihvei hong paikik hun kikal in hun sawt het lo ding hi. Tua hi-in Ama hong pai ding hun in nai mahmah hi. I lametna sangin zong Amah hong nai zaw kha ding hi. Koi bangin Sabbath zuihna in Pasian in eite ading a sep khempeuh hong phawksak banah Amah hong pai ciangin ei ading a sep ding thute hong hilh hiam?\nTawlngak Ding A Dang Thu Siksan\nIsraelte in Jordan nisuahna lamah giahphualsat uh hi. Amaute in kumpi Bashan gamhuam khempeuh leh Amorites kumpi nihte zo khin uh hi. Hun dangte mah bangin tu-in zong hun thupi khat ngahkik uh hi; Moses in Israel khempeuh kaikhawm a, a pu a pate uh ading bek hi lo-in amaute adingin Sinai-ah Topa tawh a thuciam phawkkik dingin hilh hi. Tua thu a pulaak khit ciangin Thukham Sawmte leh a zui mite tunga thuphate genkik uh hi.\nPai. 20:8–11 leh Thkna.5:12–15 enkak in. Sabbath thupiak tawh kisai a kibang lo thu bang om hiam?\nPai. 20:8 sungah thukhamte in “phawk in” cih kammal tawh kipan uh hi. Thuhilhkikna 5:12 ah thukhamte in “zui un” cih tawh kipan hi. “Phawk” cih a kammal mahmah in thupiak hi pah hi (Thkna. 5:15). Hih munah Israelte in hun khatlai-in sila ahihna uh phawk ding uh hi. Tu-in amaute in ahihleh sila hihna panin suahtakna ngah khin uh hi; a lamdangtakin kihonkhia hi keileh amaute in sila hi ding uh hi. Sabbath thupiak in na khempeuh Piansakna thu phawk nading leh saltanna pan suahtakna a phawk nading uh ahi hi. Topa Pasian in Ama vangliatna tawh note ahong honkhia hi (Thkna. 5:15).\nHih thuman thutak in Israel mite tuahkhak thute mah pulaakkik hi. Kum sawmli khit ciangin tu-in amaute in Kamciam Gam a lut ding uh hi ta hi. A pu a pate un Egypt panin suahtakna ngah uh a, Kamciam Gam luah zo dingin cimawh uh hi. Amaute in vanglian Pasian leh Ama vangliatna kisam uh hi. Sabbath zuih ding ahang thupiak kibehlap hi. Bang hang hiam cihleh Pasian in suahtakna Pasian hi; Israelte in Sabbath a zui ding uh hi (Thkna. 5:15).\nPiansakna thu in Sabbath thukham tawh kigamla lo hi. Piansakna phawk nading banah saltanna pan Israelte suahtakna phawk nading ahi hi (Thkna.5). Egypt saltanna pan suahtakna in Piancial sunga nate kipiansakcil mah bangin a thak piansakna khat mah hi. Israel in a suakta mi ahih manun Pasian piansak mi thak a suak uh hi ( Isa. 43:15). Paikhiatna mawhna sung pan suahtakna limcing hi; tua in hotkhiatna hi. Sabbath in Piansakna leh Hotkhiatna limcing hi. Tua hi-in Sabbath in Jesuh, hong Piansakpa leh hong Honpa hong hilh hi.\nJohn 1:1–13 sim. Jesuh in hong Piangsakpa leh hong Honpa ahihna bang pulaak uh hiam?\nPasian in Ama mite in Sabbath ni zui dingin thupia hi. That kei in; gu kei in, cih thupiakte mah bangin Sabbath tawlngakna-ah zong bangci bangin tawlngak ding, Sabbath zuihzia ding kitel takin hong hilh lo hi.\nKoi bangin Sabbath zui-in tawlnga ding i hiam? Sabbath ni lungsim puakzia ding in koi bang hi ding hiam? Late 92 leh Isaiah 58:13.\nSabbath tawlngakna in Piansakna leh Hotkhiatna hangin pawi-khaamna ahih manin Sabbath ni pen Topa sungah lungdam ni leh nopsak ni hi ding hi; dah ni hi lo ding hi. Ni sagih hong tun ciangin Sabbath a phawk ding hi panpan lo hi. Sabbath masa pen in piansak nate kizawhcil hun a kipan ahih mah bangin nipi kaal sung tawntung Sabbath i phawk ding banah geelkholhna kisam hi; tua hileh kaal sung nasepnate nusia-in Sabbath siangtho takin i zang thei ding hi. Friday ni hong tunsialin kigin ni ahih mah bangin Sabbath ni a tuam vilvelin zangin, nuam i sak ni ahih ding phawkin kiginkholh kisam hi (Mk. 15: 42)\nSiam. 19: 3 in Sabbath thupi-na bang hong hilh hiam?\nSabbath zuihna in innkuanpihte leh midang tawh kizopna hong huh hi. Pasian in innkuan leh mite tawh kizopna nei dingin hun hong pia hi. Sabbath ni-in nasemte leh ganhingte in zong tawlnga ding uh hi (Pai. 20:8–11). Sabbath leh innkuan in tonkhawm hi. Tawlngak hun leh innkuanin hun zatkhopna in thupi hi. Sabbath zuihna in thu-um mite in innkuan khat bangin Pasian biakhawm hi. Jesus in hih leitungah hong nuntaklai-in Sabbath hong tunsialin biakbukah pai-in biakpiakna pia hi (Siam. 23:3, Luke 4:16, leh Heb. 10:25.)\nNisimin manmanin nasepnate hangin hun kigak leh manlahnate hangin Sabbath tawlngakna, eite hong Bawlpa tawh kizopna mantak lunggulhna i nei hi. Sabbath phawk cih thu in nisim nasepnate khawl phot a, Pasian tawh hun zangkhawm a, Amah tawh i kizopna a phungvuh hi ding hang a, thupiak tawh kituakin Sabbath tawlngakna sungah a lut ihi ding hi.\nSabbath ni na zatzia in koi bang hiam? Sabbath na zuihna panin bang thupha na ngah hiam? Koi bangin Sabbath ni a siangtho-in na zang semsem thei ding hiam?\nNgaihsutbeh Ding: “Pasian in nate a piangsak Ama vangliatna phawk nading leh, Ama sepnate i muh nadingin Sababth hong pia hi. Sabbath in Piangsakpa vangliatna a en dingin hong sam hi. Nidangte sangin a siangtho tawlngak ni hong tunsialin kimlepaam piansak nate tungah Pasian in a gelh thute kantel ding kisam hi. Piansak nate limtakin kantel hi lehang Khrih ompihna kitel pha semsem ding hi; tua nate in Khrih hong itna leh Ama lungnopna a hong gen hi.” Ellen G. White, Christ’s Object Lessons, pp. 25, 26.\n“Topa in Israel mite Egypt gam saltanna panin a hotkhiatna ahang thupi khat in amaute in Topa ni siangtho Sabbath ni a tawlngak theih nading uh ahi hi. . . tua thu hangin Moses leh Aaron in a siangtho Sabbath ni-in tawlngakna pankik uh ahih manin Pharaoh in amaute tawlngakna hangin mawhsakin, “note in amaute nasepna panin na tawlngaksak uh hi,” ci-in a lungkimlohna gen hi (Pai. 5:5). Hih in Moses leh Aaron in Egypt panin Sabbath tawlngakna kipan uh hi, cih hong lak hi.\n“Sabbath tawlngakna in Egypt gam saltanna pan suahtakna hangin lungdamna phawk nading ni hi lo hi. Ahi zongin piansakna phawkkikna-in tawlngakna-ah Egypt gamah a saltan lai-un biakna suaktakna nei lo-in Sabbath tawlnga thei lo uh ahih manin saltanna pan a suahtak uh ciangin Sabbath tawlnga thei ahih manun lungdam uh hi. Tua hi-in saltanna pan a suahtak uh ciangin nengniam thuakte, mi zawng, tagahte, meigongte simmawh lo ding uh hi.” Appendix note in Ellen G. White, From Eternity Past, p. 549.\n1. Adventist kimkhat a kipan Khristian kimkhat in Piansakna thu a gen uh ciangin theistic evolution – Pasian in mihing a kipan nate a golsa-in bawl lo-in amau thu-in damdamin hong piangkhia uh hi, ci-in gen uh hi. Koi bangin Sabbath in theistic evolution upna leh Seventh-day Adventist upna in tonkhawm thei lo ding hiam? Pasian Kammal in ni guk sungin Pasian in na khempeuh bawl khin hi, ci-in a hong hilh laitakin nate a pian nadingin kum mak za khat sawt hi, cih thu hi mawkleh ni sagih Sabbath in bang khiatna nei nawn ding hiam?\n2. Nipi kaal khat sungah ni khat peuhpeuh tawlngak ni-in zang peuh lehang phamawh lo hi, cih upna koi bangin na ngaihsun hiam? Ahih keileh Khrih in eite Sabbath tawlngakna hi khin ahih manin a tuamin tawlngak ni kisam nawn lo hi, cih upna koi bangin na ngaihsun hiam?\n3. Koi bangin Sabbath sianthosakna in suahtakna leh nopsakna hong phawksak hiam? Koi bangin Sabbath tawlngakna tungtawnin thukham zuihna tawh hotkhiatna ngahna ding ahihlohna leh suahta taktak lo-in omna tawh kipelh thei ding na hiam?\n4. Mi kimkhat in Ni sagih Sabbath tawlngakna in vantung tun nading lampi bangin ngaihsun uh hi. Ni sagih Sabbath ni tawlngakna in vantung tun nading hi lo napi, vantung a tung dingte in Sabbath tawlnga ding uh hi, cih thu koi bangin na ngaihsun hiam?


url: =KHANGNOTE LEH KAMPAU ZIA ~ MUC\nKHANGNOTE LEH KAMPAU ZIA\nAdmin 10:57:00 PM Articles, Religion Articles\nThupat na: Siapi khat in sang pel sangnaupang kiangah hi bang in dong hi.\nSiapa : Kaw’h pai na hia?\nSangnaupang: “l-a-bu..la h” a ki za manlo liang in cihi.\nSiapa : “Koi- ah e?”\nSangnaupang: a kitel lo, a ki za man lo zah ding in “la-bu-la h” ci kik hi.\nSiapa : Koi lam- ah e?” naupang pa pau tello a hih man in dong leu leu hi.\nNaupang pa in a thum vei dong a cih sa mah cizel hi. A ki hodan uh ki tukalh keii ahih manin,siapa in sangnau pang pa cih nopna upmawh seh sak hi.\n“Kan-pa let ah e?” napau bulhbulh-balhbalh tawh ki khawsuak lo ding pa ciah oh!” cih san hi.\nKampau zia pen mimal mihon, nasep zonna, nasepna, mun khempeuh ah ki zopna a siang sak ding deih na in ki zang hi. Mimal in ki pulaakna zong a hi hi. Kipulak siam leh siamloh zui in midang in ong telsiam ding leh siamloh ding khensat hi. Tua a hih man in a thulu te bulphuh in a bulzaw deuh a theih pak ding te hi bang hi.\n1. Kammal zat siam ding ki sam\nThugenpa deih na a ngai pa in a telcian na dingin a panpih kammal te zat ki sam hi. Kammal pawlkhat in khiatna le cihnopna nam 2 val bang nei thei hi. tua bang te ah, khiatna ki cian a dawk sak zaw kammal dang hoih a om leh zat zawk ding a hi hi.\nGen(1) Pasian nasem khat in a pawlpi thupi na a gen na ah…..\n“ Pawlpi in ong vak zo mahmah. An kam lim in nene kha mai, ka gil bang geigai zaw zen”(1) tual (2) Kaai (_____ _____)\n(2) Kammal pawl khat in khiatna tuamdang(connotation) nei thei hi. Ki dawmin.\nGen. Pastor khat in inn thunget na ah a innteek nu hi bang in mipi tung ah pulaak hi.\n……Innteek nu pen nungak lai hi. U nau 3 pha in, a U pen hi. A mah pen limci mahmah hi….. Mipi pawl khat nui, pawl khat ki enin ki lek uh hi.Limci_ Neek theih singgah te tung ah ki zang a, neek ding duh huai cih khiatna nei hi.\n_ Ganhing te tungah ki zang leh “dawng, gawh pha……thahoih cih nahi.\n_ Mihing tungah ki zang leh numei pasal vai in deih huai cih khiatna (connotation) nei hi. Pastor pa in nungak khat gen na dingin limci a zat ciangin khiatna dang tawh na ngaihsun hi. Tua hi leh a tung a Pastor pen nang hi le cin bang kammal zat ki lawm zaw ding hiam (a) limci (b) thacing (c) khangdawng suah (d) cidam mel (e) ngaihbaang……\n(3) Aw suahdan: Aw sang. aw nuam.a tom. a awi a ci le cin kammal zang pa aw zui in khiatna aki bat hang , deihna ki lamdang sak hi.\nGetehna “Ong ngai mah ing,” aw dam in awi kawm in ci lecin “Ong ngai mah ing e” cihna hi ding hi. Nawh cih aw tom sak lecin. “ong ngai ing ka ci veleh……!” cihna suak ding hi. Tua hi a kammal khiatna masa leh anungzui (connotation) ngaihsun in gennop a langh sak aw suah hoihtak a zatsiam thupi hi.\n2. Khawheek zia tawh zom siam ding\nKhawheek zia cih ciangin maisuah a omzia hi a, mittang, maitang, lutang te zat zia in kammal khiatna ki lamdang sak hi.\nGen:”Ong ngai mah ing” ci kawm in amuk piik san leh, anak tonsak , a mitvun kialsak leh “ ngaitak taklo” cihna lak hi.\n“ Lungdam zen si-ing e! “ ci in kahmai – nemnam leh, a lungdam tak/lo cih pulaak hi.\n3. Gamtat zia in lak siam ding\nDin dan,lu, khut, pumpi te omzia in akammal tawh ki tuak in gamtang ding.\nGen: Zukham khat lam pai zia genna ah. hoi nangnang in omzia lak pah\nleh kitel baih ding hi.\n• Nungak le tangvaal khat ki ho. Nungak nu kiangah “Ong ngai mahmah ing leitung ah nang bek……”ci hen la, a kiim a paam a nungak dang te en kawi kawi leh a thugen akhiatna ki leh bulh sak ziau hi.\n4. Thungaih siam ding( Critical listening)\nThungaih siam ki sin ding ki sam hi. Thu za le thungai ki bang lo hi. Thungai cih ciangin aki gen thu, mantuak / lo ,\nki cian leh cianlo cih te, le a genpa gennop banghiam? cih tel na ding a ngaih siam na hi.\n5. Omdan siam ding\nOm dan siam cih ciangin, leitung ah ngeina tampi om hi.Tua te khat peuh a ki palsat leh a palsat te ki mu khial hi.Tua ahih manin mimal\nleh mipi kikaal kigamlat na a ki lawmzah ciang theihsiam ding i deih hi.Na ki hopih pa tawh na ki gamlat zia(space) ding a nuai a bang a\n1. Innkuan pih te leh na ki it /ngaih pihmi te tawh kiho ciang in letmat 18” huam sung ciang ah kitu/ om thei hi.Hih pen intimate space\nhi. Meel theih lualo khat in na kiang ong neh tuttut in ong neh mahmah leh na om zia ong nuam lo zo ding hi. Tua a hi lo ding deih nahi.\n2. Lawm leh gual mel theih mawkmaawk tawh ki hopih ciangin pi 4’ huam sung ki gamla thei hi.Tua in a nih uh a ding om zia ahoih bekmun ahihi. (Personal space)\n3. Midang mawkmawk khat tawh ki mu a ki ho na mun te ah pi 4-12’ huamsung teng hi leh tua pen (social space) ki cihi.\n4. Sang sung leh mihonpi tawh ki ho na te ahihleh thugenpa leh mipi pi 12’ ki gamla hamtang leh khua heek zia tang zai thei pan hi. Hih pen (Public space) mihon tawh ki gamlatna hi. Hih a tung a khat ciat palsatna mun khat peuh ah omdan siam lohna suak in nuam mawh ki sa thei hi.\n( Rudolphf Verderber, Speech: For Effective Communication. Chicago: Harcourt Brace Jovanorich, 1988. pp.54-55 “ Space,”\nThukhupna: A tung a thulu te ngaihsun in khangno te in kampauzia, kammal zatzia, leh om zia tawh ki tuak sak ding thupi hi. Kampau zia in i dinmun mitungah pulaak a hih man in thupi ahihi. I gennop, itheihsak nop,khat peuhpeuh a za mi te in a telcian na ding in, kammal, aw suah, maipuak, leh khuaheek zia te in a thupi sak , khiatna neisak, zak nop huai sak hi.\nby Pr. Kham Khen Pau\nAug.25.2014. ZAC pan ki la sawn hi.


url: =Zaangsi Liannu « Nikonghong\nHome » Sizang » Zaangsi Liannu\n(SCC ii a (4) veina lai at thiam kidemna ah a khatna tel nga article)\nLianu ih ci ciang pawlkhatte in ngaknute bek a cina hi, pasal neisate sia Tunnu hizo ahikom ngaknute thu bek at thei tu hi ci hi. Ahizong kei ka ngaisutna ah pasal neisate zongh ngaknu lui ma hi lel a, amate zongh hun khat lai Zaangsi Lianu te ma hi a, tu laitak ngaknute zongh hun khat ciang Zaangsi Tunnu tute vive ma hi lel ahikom Sizang numei theampo ii thu kiat thei tu a, amate theampo sia Zaangsi Lianute vive hi ci in ka ngaisun hi. Tua ahikom Sizang numei (a moi, a haam) te theampo ii thu kihel kim thei tu hi ka ci nuam hi.\nLeitung ah minam tatuam ih om sung pan minam theampo ma in ngeina, dan kinei kim tek a, a tam zaw phial ii ih ngeina sia Pate ukna (Patriachy System) vive kizangh zaw a, numeite kizawngsak, kineng niam ahikom numeite ii thinsung ah zongh pate sangin a niamzaw pekin kituat uh a, pate ii thin sungah zongh numeite sangin a saang zaw pekin kituat tha uh hi. Tua sung pan ei Sizang mite zongh kihel tu in ka um hi. Banghangziam cile ih Sizang tangthu bute sungah en leang nau nei ciangin nau pa ahile ni sali tang a, numei ahile ni nga sung kitang hi. Nau minphua ciang zong nau pa ahile nau nei zawk ni nga ni phuak a, numei ahile ni thum ciang kiphuak hi. Lamh luana taw kisai in zongh numeite sia lamh kikhen ngei ngawl a, a nute ii piak khi le haak, puansil nikteen teng bekma ngasak uh hi. Tapa nei ngawl tanu bek neite zongh inn kilua sak ngawl a, innmai saneak puite in inn tawmzaw hi. Ngualdang ii nei leih ngawl ngeina tumdang zongh kinei a, tasia sia “Saninten” ahi hi. Nupite in a pasal om ngawl laanin sa ne thei ngawl a, a pasal om ciang zong sa a neak laitak a pasal kong pua a kaan le a zi in a sa neak tawp paih hi. Hi bangin sanintenna sia pasal te tungah itna lakna in ngaisun uh hi. (SRBATangthubu P. 57-59)\nNidang lai in, tu bangh ih ngeinate kizangh to ahikom Zaangsi Lianu te sia a sua pan kipan a thi dongin pate khut nuai ah a hun theampo uh zangh siat hi. A sua tuung pan pasal a nei dong a pa khut nuai ah om a, pasal a nei hun pan a huai dong a pasal khut nuai ah om a, a huai pan a thi dong sia a tapa te ii khut nuai ah om leleau hi. Tua ahikom Zaangsi Lianu te ii thin sungah amate hantang taw bangma sep thei ngawl tu in ngaisun liang uh a, ahi thei sun te uh ngangawn suakhia ngam ngawl uh hi.\nAhizong Piancil 1:26-28 sungah bitphuana thute ih et ciang “Pathian in ama taw a kibangin mihing numei le pasal sia bitphua a, thupha pia hi, ” ci in kimu hi. Pathian in numei le pa sia a kibangin hong bitphua (ဖန္ဆင္း) hikale eima ii ih vawt tawm(ဖန္တီး:) ih ngeina, thuthunte in numei le pa sia a saangzaw a niamzaw in hong khen hizaw nginge hi. Piancil 2:18 na sungah Pathian in mihing pa ama nguak a om tu phasa ngawl ahikom “Ama taw a kilawm a hu tu khat ka vawt sak tu hi,” ci in mihingpa a mut suaksak mama a, a mut laitak a telngu khat laaksak in numei khat vawt sak a, mihing pa in a mu ciang a lungkim mama hi ci hi. ‘Ahu tu‘ ci kammal ih et ciang ei sangin ahi theizaw, a neizaw, a pilzaw, a hatzawte bek in hong hu thei hi ci in ka ngaisun hi. Tua ahikom Zaangsi Lianu te sia pasalte khawng ii vaak nigitnget tu thangai in khutdawn zongh tungh nuam ngawl liangin pasal beal tute ih hi nawnbua a, ih pasalte thaneam hun ciang thapia in, a thinkiam hun ciang thunget sak in, a sep a vawt nate ah ih hi thei sun taw a hu tu in Pathian ii hong bitphua Zaangsi Lianu te ih hi hi.\nPathian in mihingpa ii telngu panin numei hong bitphua se hi. Lai at thiam te ii atna le thu ngaisun thiam (Philosopher) te ii sonna ah “Pathian in mihing pa ii luzang pan numei bitphua nuam le zong bitphua thei tu a, a peangpak pan bitphua nuam le zong bitphua thei tu hikale a telngu pan a bitphua se sia a khiakna thuk mama hi. A luzang pan bitphua le a pasal zothal in ukthaw tu ahikom a luzang pan bitphua ngawl a, —> page 2\nBy thawngno in Sizang on December 23, 2011 .\n← Peng Lam University\tYangon Leinuai Meileang →\nZam Cin Pau says:\nThu pi ma ma sa khi hi.. Mai lam sang Lai tu bangh a i kai khop tu tam ma ma om lai ta hen,USA , AUSTRALIA ,Ngam tatuam,pan Ngam bup, Zo mi bup pan a pil bel ,min phat na nga,Ngal kap Bo.Za nei ma sa bel, ci te pawl zongh hong at lai ta vun maw…..\nHi ve, hibang dang laisim tu hong at thei tam mama om leang hoi tu ze.


url: =India leh Kawlgam kikal meileng lampi kibawlding ~ ZD :: ZOMI DAILY\nposted on 5 August 2016 at 9:42 am Lomkholna: India, Myanmar, News, Sawltak\nIndian Railways te in 2015 kumsung in Rail India Technical & Economic Services Ltd. (RITES) tetawh kikopkhawm in Kawlgam leh India kikal meileng paitheih nading lampi etcianna nei uhhi.\nTua etcian kancianna Study abawlna pan un Imphal khuasung nawk in India gamsung Jiribam khuapan Kawlgamsung Mandalay khuapi dongah meileng taitheiding cih mukhia uhhi.\nHih Jiribam khua leh Mandalay kikal meileng lampi panin Kawlpi (Kalaymyo) zong meileng lampi tungsaktheihding ci uhhi. Kalaymyo khuasung alutding meileng lampi pen Moreh leh Tamu khuasung nawkin kibawlding cihi.\nTua meileng lampi kibawl hileh India gamsung Jiribam khuapan in Kawlpi dong meileng tawh kipai ziauziau theiding a, Jiribam pan Kawlpi kikal pen agamlatna 360 km bek phading cihi.\nJiribam leh Imphal khua kikal pen agamlatna 125 km hi a, tuapen kumpilam pan phalna leh thukimna ngahkhin cihi. Imphal leh Moreh khua kikal pen agamlatna 111km hiding hi. Tuapan in Tamu leh Kalay kikal pen agamlatna 128 km hiphei leuleu a, Kawlgamsung lamsang meileng lampi bawldingvai pen kumpi lampan in phalna leh thukimna omlian nailo cihi.\nHih thuthang Press Release vaitawh kisai 03 August ni in akidotna tawh kizui in “Minister of Railways Shri Suresh Prabhakar Prabhu” panin a genkhiat ahihi.\nHih India leh Myanmar kikal meileng lampi hongkibawl mengmengleh Zomi tampi ateenna Kawlpi dongin meileng lampi ngahkhading ahih manin, ngahlahhuai mahmah hi. Hih thuthang tawh kisai The Hans India te’n a website ah asuaksakna bangah asawtlo in India pan Kawlgam meileng tawh khual kizinthei tading “Soon, you can travel from India to Myanmar by train!” ciliang uhhi. ZD Sawltak #zomidaily\nPrevious: Mizoram eimau gam ~ J. Thang Lian Pau\nNext: Kawlgam Naga Region sungah akilawhthei natna hangin naupang 30 sikhin